Bukedde Online - Seya akomyewo ku kya mmeeya attunke ne Lukwago: Ajjidde mu People Power\nSeya akomyewo ku kya mmeeya attunke ne Lukwago: Ajjidde mu People Power\nMunnayuganda abadde amansa ssente afudde C...\nHAJI Nasser Ntege Sebaggala alangiridde nga bw’agenda okuvuganya ku bwa Loodi Meeya wa Kampala n’agamba nti azze kuggyawo Erias Lukwago gwe yayogeddeko nti avuluze ekibuga n’akatagga.\nLukwago ne Seya Sebaggala\nSebaggala amanyiddwa nga ‘Seya' agambye nti yasoose kwebuuza ku bantu ab'ensonga era bonna ne bamusemba akomewo akulembere Kampala asobole okutereeza ekibuga.\nYayongeddeko nti abantu bonna abaagala ekifo kya Loodi Meeya ng'atandikira ku Lukwago yennyini, tabalabamu busobozi n'agamba nti emyaka 10 Lukwago gy'akulembedde ekibuga, talina kintu ky'ayinza kusongerako bantu ky'akoze.\nYanokoddeyo n'abalala abaagala ekifo kya Loodi Meeya okuli mulamu we Nabilah Naggayi Ssempala, Jose Chameleone, Godfrey Nyakana n'abalala, n'agamba nti bonna abasinga obumanyirivu mu nzirukanya y'ekibuga.\nOmwaka oguwedde, Latif Ssebaggala (muganda wa Seya) ye yasooka okwagala okuvuganya Lukwago, wabula oluvannyuma yabivaako n'agamba nti azzeeyo addemu okuvuganya ku kifo ky'omubaka wa Kawempe North mu Palamenti era kati ali mu kakuyege.\nSeya yategeezezza Bukedde eggulo nti obwa Loodi Meeya bwetaaga omuntu aludde mu kibuga ng'akitegeera. Eno enkizo yagambye nti y'agirina kuba yazaalibwa Kisaasi n'akolera mu katale k'e Nakasero era obulamu bwe bwonna butambulidde mu kibuga Kampala. Yagasseeko nti teri muntu asobola kutereeza nsonga za basuubuzi kusinga ye kubanga ky'ekisaawe mw'abadde ebbanga lyonna.\n"Ekifo kya Loodi Meeya kya kitiibwa nnyo kyotasobola kuteekamu muntu gwe basiiba bawanika empale ng'agugulana ne poliisi. Ekiriwo abakulembeze batabiikiriza ebyobufuzi mu buli nsonga ne beerabira nti abantu beetaaga buweereza" Sebaggala bwe yagambye.\nSeya we yeesowoleddeyo, nga ne Nabilah yaakamala okwanjulira bakakuyege be nga bw'atagenda kuddamu kuvuganya ku kifo kya mubaka omukyala owa Kampala, wabula agenda kuvuganya Lukwago mu kalulu k'omwaka ogujja.\nYEEGASSE KU PEOPLE POWER\nWadde Seya alina ekifo ky'omuwi w'amagezi eri Pulezidenti, wabula yagambye nti asazeewo okwegatta ku kisinde kya People Power ekikulemberwa Robert Kyagulanyi (Bobi Wine) era mw'agenda okuvuganyiza. Wabula tekinnategeerekeka ku Seya, Chameleone ne Nabilah aba People Power gwe banaawandako eddusu, kubanga bonsatule basuubira obuwagizi bwa Bobi Wine n'ekisinde kye.\nSeya yagambye nti embeera eriwo mu kiseera kino, ebibiina by'obufuzi binafu nnyo bw'obigera-ageranya n'ekisinde kya People Power, n'awa amagezi FDC, DP, UPC, CP, JEEMA n'ebibiina ebirala ebivuganya Gavumenti okusimba emabega wa Bobi Wine.\nKu bwapulezidenti, Seya yagambye nti waakuwagira Bobi Wine kuba y'akwatagana obulungi n'abavubuka abasinga obungi mu ggwanga. Ekyokubiri tava mu kitundu kya Bugwanjuba ng'abavuganya abalala abasinga; n'asaba Dr. Kizza Besigye ne Gen. Mugisha Muntu ekyo bakirowoozeeko, nabo bawagire Bobi Wine.\nNg'omuwabuzi wa Pulezidenti ku nsonga za ba yinvesita, Seya yasabye Pulezidenti asigaze obwa ssentebe bw'ekibiina, entebe y'eggwanga agyerese kuba emyaka 35 gy'akulembedde gimala.\nOmubaka Jesca Ababiku (mukazi -Adjuman) ssentebe w'akakiiko akakola ku nsonga z'obwapulezidenti yagambye nti abawi b'amagezi eri Pulezidenti tekibeetaagisa kusooka kulekulira bifo byabwe okugenda okuvuganya mu byobufuzi.\nJoel Senyonyi, omwogezi w'ekisinde kya People Power yagambye nti baaniriza buli muntu ayagala enkyukakyuka mu ggwanga era mu mutima ogwo baaniriza Seya n'omutima gumu.\nKyokka Seya waakusanga obulippo mu lwokaano luno omuli n'akoobutaba na mugongo. Yaliko mu DP n'agivaamu ne yeegatta ku SDP, ate oluvannyuma n'awagirako Museveni mu kulonda okuwedde. Mu 2016 bwe yaggyayo empapula z'okwesimbawo teyazizzaayo.\nABAAGALA OKUVUGANYIZA MU PEOPLE POWER BAWEZE 850\nEmannuel Kazimbwe Bukenya, ssaabawandiisi w'akakiiko k'ebyokulonda mu People Power yategeezezza nti bannabyabufuzi abasoba mu 850 bamaze okukomyawo empapula zaabwe nga balaga ebifo bye baagala ate abasoba mu 2,000 baggyeeyo empapula.\nKawempe North mu Palamenti\nNabilah aba People Power\nSipiika ayabudde Palamenti\nPalamenti yeeraliikiridde ku baneesimbawo


Bukedde Online - Abaakatale k'e Kasubi bajjuzza Gabula wa Bukedde\nAbaakatale k'e Kasubi bajjuzza Gabula wa Bukedde\nBy Wilson Ssemmanda ne Patrick kibirango\nSsentebe Ronald Zibu (wakati) n’abasuubuzi nga bajjuza akakonge ka Gabula.\nAKALULU ka Gabula Ssekukkulu kongedde okukwata bakasitoma ba Bukedde omubabiro, nga n'abasuubuzi ab'akatale k'e Kasubi bakeetabyemu.\nBaakulembeddwa ssentebe waabwe, Ronald Zibu eyagambye nti emirundi giweze ng'abasuubuzi mu katale k'e Kasubi bawangula ebirabo okuva ku Bukedde mu biseera by'amazaalibwa.\n‘Ffe ng'abasuubuzi buli mwaka tubeera tulindiridde December kutuuka twewangulire ku birabo kubanga ebya Bukedde tubigoberera bulungi ate tulina n'obujulizi bwa bannaffe abaawangula mu myaka egiyise.'' Zibu bwe yakkaatirizza ku Lwomukaaga.\nYakubirizza buli musuubuzi nga bulijjo okujjuza akazannyo ka Gabula bawangule ebirabo kibataase ne ku kusaasaanya ennyo mu kaseera kano ng'ebyenfuna bitaaguddwataaguddwa embeera y'ekirwadde ku Corona.\nOkwetaba mu kalulu kano gula kkopi y'olupapula lw'amawulire olwa Bukedde ku 1,000/- zokka, ogende ku muko ogwokubiri okuli akakonge. Jjuzaamu erinnya lyo, ennamba yo ey'essimu ne gy'obeera. Bw'omaliriza, akakonge kaleete ku ofiisi zaffe e Lugogo mu kibangirizi kya bannamakolero oba okawe agenti waffe eyo gy'oguze amawulire.\nAte ku BUKEDDE Fa Ma ‘Embuutikizi' linda oluyimba lwa Philly Lutaaya olwa "Merry Chrismas" nga luzannyiddwa. Bw'okuba essimu nga ggwe owookusatu, ojja kubeera muwanguzi ogende mu ‘supermarket' ya Mega Standard weefunire ebyassava.\nNe ku Bukedde Ttivvi, bw'olaba oluyimba lwe lumu n'okuba essimu, obeera owangudde.\nGabula Ssekukkulu omwaka guno awagiddwa kkampuni y'ebyenkoko eya UgaChick, Mary and Jesus Wines ne Mega Standard Supermaket. Abantu abalala abalina omutima omugabi bakyasobola okwegatta ku Bukedde okwongera ku birabo ebinaagabibwa mu Gabula Ssekukkulu


Bukedde Online - Gwe naleeta okummalako ekiwuubaalo annumye olugalo\nGwe naleeta okummalako ekiwuubaalo annumye olugalo\nBaze teyaηηamba ku mukazi gw’alina\nEyanzigya e Rwanda n’anzaalamu anneefuulidde...\nNZE Ruth Tukamushabe 32. Mbeera Busega. Nafumbirwako ne nzaala abaana babiri wabula ne nnemwa okukwatagana n’omusajja ne mmuviira nga nkooye enneeyisa ye.\nOkumwesonyiwa obulungi nasalawo ne nsengukira ddala ne nva mu kyalo ne nzija e Kampala nga saagala annoonye era abaana nabamulekera kubanga baali bakuze ne mmanya nti bwe ndeka abaana ajja kuba talina nsonga yaakunnoonya.\nOlwobulumi bwe nalina ku mutima ebya laavu nasalawo ne nsooka mbyesonyiwa.\nNakola ne ntereka ssente zange era bwe zaawera kwe kwekolera ebbaala era n’ekwatayo ng’enjogera y’ennaku zino.\nNamala emyaka etaano nga ndi bw’omu wabula nga bw’omanyi obutonde ne butandika okummanja.\nNasalawo nti sigenda kufuna musajja antwala mu maka ge kwe kusalawo okwefunirayo omulenzi ambeesebeese.\nNali nneekoledde nga nfunyeewo ku ssente zange kubanga nakiraba nti okubeera n’omusajja nga yakukolerera akujooga nnyo. Nali simanyi nti ne bw’oba okoze ssente zo ez’ekikazi omusajja asobola okukujooga.\nOmulenzi gwe naleeta mu maka okumbeesabeesa yanfuukira ekizibu! Yankubira emiggo mu maka gange nga kw’agasse n’okutwala ssente zange ku kifuba ne mpulira ennaku nga ndaba bye nadduka bye nzizeemu.\nNamulagira asibemu ebibye anviire wabula yantegeeza nti sigeza ne mmugoba era n’alayira nti okuva mu maka gange n’obulamu nnondeko kimu. Natya nnyo ne ηηenda ku poliisi wabula saafuna kuyambibwa kumala kubanga bwe baamusiba yamalayo ennaku bbiri n’akomawo awaka.\nBwe yakomawo yatandikira mu ggiya n’ankuba bubi nnyo n’atuuka n’okunnuma olugalo era yabulako katono okuluggyako.\nNdayira obutaddamu kwesembereza basajja kubanga kirabika bonna abazaala y’omu. Nsaba poliisi ennyambe omulenzi ono ave mu maka gange.\nEbituuse mu bantu mu mukwano,


Bukedde Online - Eyavuganya ku bukulembeze bw'abayizi e Makerere abuze\nLeero mu mumboozi y'omukenkufu tukulaze engeri...\nAbadde omwogezi w'Obusiraamu e Lwengo alondeddwa...\nGeorge Muzaale omutuuze w’e Jinja nga ye kitaawe wa Mukisa annyonnyola nti yafuna amawulire g’okubula kwa mutabani we Olwokutaano oluwedde nga May 17, 2019 era ng’okumala ebbanga abadde n’essuubi nti omwana we yandibeera mu mikwano gye nga waakudda essaawa yonna.\nJoshua Mukisa 22, omu ku baavuganya ku bukulembeze bw’abayizi e Makerere omwaka guno abuze mu ngeri etategeerekeka n’aleka bayizi banne ne bazadde be mu kutya.\nOmuyizi ono abadde asoma diguli mu mateeka mu mwaka gwe ogw’okusatu era ng’abadde asula mu yunivasite munda mu Lumumba Hall.\nAgamba nti mutabani we abadde asula ne muyizi munne mu kasenge ke kamu era ng’ono yabategeezezza nga bwe yakoma okulaba ku munne ekiro ky’Olwokutaano ng’ayingira mwe basula ng’olwo ye agenda kugula kyaggulo wabula nga mu kukomawo, ekisumuluzo we baakitereka w eyakisanga ng’akasenge kaabwe kasibe bulungi wabula nga Mukisa taliimu wadde ng’essimu ye yali agirese munda.\nMuzaale annyonnyola nti yabadde n’essuubi okutuusa olunaku lw’eggulo mutabani we bw’atazze kukola bigezo bye.\nBano bagguddewo omusango ku poliisi y’e Makerere ku fayiro; 37/20/05/2019 era basabye yenna aliko ky’amanyi ku mayitire ga Mukisa abayambe.\nobukulembeze bw'abayizi e Makerere,


Abasuubuzi bazzeemu okwekalakaasa olw'abagagga okugaana okubaggulira\nABASUUBUZI ku akeedi mu Kampala bongedde okwekalakaasa olw’abagagga bannanyini bizimbe okugaana okubaggulira nga bagamba nti, balina kusooka kusasula emyezi ena gye bamaze mu kalantiini.\nABASUUBUZI ku akeedi mu Kampala bongedde okwekalakaasa olw'abagagga bannanyini bizimbe okugaana okubaggulira nga bagamba nti, balina kusooka kusasula emyezi ena gye bamaze mu kalantiini.\nAbasuubuzi abakolera ku Mabiriizi Complex ku Kampala Road be basoose okwe kalakaasa nga bawakanya ekya landiroodi wabwe, Stuart Mabiriizi okubakanda basasule ssente ez'emyezi ena gye bamaze nga tebakola era wano, poliisi yakuttewo abasuubuzi abaabadde bakutte ebipande okwabadde okwemulugunya kwabwe.\nShamiha Kirabo omu ku basuubuzi abakolera ku kizimbe kino yagambye nti oluvanyuma lw'okuggulawo ekizimbe abakikulira baalagidde babasasule emyezi ena egy'emabega kye yagambye nti si kya bwe nkanya.\nYagambye nti baali basabye omugagga abakirize basasuleko emyezi ebiri naye ebiri agifiirwe wabula okusaba kwabwe yakugaanyi ng'ayagala basasule zonna era nga amaduuka agamu yagataddeko kkufulu.\nPoliisi yabadde yakakwata ab'oku Mabiriizi ate ne bagitegeeza nti, ne ku Arro Center ku Ben Kiwanuka beekalakaasa.\nAbasuubuzi abakolera ku bizimbe by'omugagga Daudi Mutebi okuli Premier Center ne Arro Center, beekunganyiiza nga bagamba nti, tebasobola kusasula ssente za myezi ena gye bamaze nga tebakola.\nBano, abaabadde bakulembeddwa ssentebe w'ekibiina kya Kampala New Generation Traders Association Joh Kabanda nabo baakutte ebipande okuli ebigambo nti, ‘No rent' ebitegeeza nti teri kusasula za bupangisa.\nPoliisi eyabadde ekulembeddwa Ivan Nduhura aduumira ebikwekweto ku CPS yabakkakkanyizza n'abategeeza nti, yabadde agenda kwogera ne nnanyini kizimbe n'abasuubiza okubayamba okutuuka ku nzikiriziganya naye kyokka ne basigla nga beewera nti, singa tebakkiriziganya, baakuddamu okekalakaasa olwaleero.


Akulira Abeekalakaasi Ewa Kisekka Alinga Nnawolovu\nSaturday,October 19,2019 00:06 AM\nMy date expected too much from me\nSsebaana raps Independents\nAdded 20th June 2009 03:00 AM\nOMUSAJJA aduumira abeekalakaasi mu katale ewa Kisekka bwâ€™omulaba akasukira abaserikale envuumuulo nâ€™okubakuba butida kyangu okulowooza nti muyaaye ekintu kyâ€™atali.\nBya Robert Mutebi ne Joseph Mutebi\nPatrick Engimu musajja wa buvunaanyizibwa alina bizinensi gyâ€™addukanya kyokka ngâ€™alina ekibinja kyâ€™abasuubuzi kyâ€™atendeka okucanga butida nâ€™okukuba envuumuulo ngâ€™akamu ku bukodyo bwâ€™okwekuuma okutaasa akatale kaabwe kaleme kuweebwa bantu balala.\nAbasuubuzi baamukazaako lya â€˜Rastaâ€™ olwâ€™endabika yâ€™enviiri ze era okwekalakaasa bwe kutandika, essuubi abasinga liba mu musajja ono okukola ku ntegeka yâ€™okwangâ€™anga ababa babalumbye ngâ€™abawa emiggo, amayinja nâ€™envuumuulo.\nEbiragiro bye babigondera. Bwâ€™aba tannabalagira nti â€œTake coverâ€ tewaba yeekweka okutuusa lwâ€™akikola olwo bonna ne beekukuma. Okumanya bamukkirizaamu, Poliisi ne bwekuba omukka gwayo ogubalalagala nga tannabalagira kwekukuma, tebakikola.\nBuli lwe wabaawo okwekalakaasa Rasta aba ku mwanjo kyokka ngâ€™ekyewuunyisa alabikira ddala ngâ€™aba yazze yeetegese olwâ€™ennyambala gyâ€™abaamu. Ennyambala ye buli kwekalakaasa lwe kubaayo eraga nti ajja ayambadde mu ngeri eyâ€™olutalo lwennyini.\nWabula Engimu mu biseera ebitali bya kwekalakaasa, asiiba akakkalabya mirimu gye egyâ€™okutunga ekyalaani mu katale. Akolera kumpi ddala nâ€™ekifo wâ€™abangulira banne ku ngeri yâ€™okwekakalakaasaamu.\nEngimu mutuuze wâ€™e Kasubi era mufumbo wadde mukaziwe Angella Atim yamuleka Apac gyâ€™azaalwa. Alina abaana babiri era agamba nti ssente ezibaweerera aziggya mu katale era eno yâ€™ensonga emuwaliriza okulwana okwekutula kaleme kutwalibwa bantu balala.\nMusajja muyivu, agamba nti omulimu gwe yagusomerera mu ttendekero lyâ€™okutunga e Nairobi erya Global Institute Of Art & Design mwe yafuna nâ€™ebbaluwa ya dipulooma.\nâ€œSimanyi bantu kye bandowoolereza, naye ekituufu ndi musuubuzi mu katale kano era nninamu ebyalaani byange. Akatale nakayingiramu mu 1994,â€ Engimu bwe yategeezezza.


Lwaki Abantu Balimba—Ddala Wakyaliyo Abantu Abeesigwa?\nBISOME MU Afrikaans Albanian Amharic Armenian Aukan Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Toba) Bislama Boulou Bulgarian Cakchiquel (Central) Cambodian Catalan Cebuano Chichewa Chinese (Simplified) Chinese (Traditional) Chitonga Chitonga (Malawi) Chitumbuka Chiyao Chokwe Chol Chuvash Cibemba Croatian Czech Dangme Danish Drehu Dutch Efik English Estonian Ewe Fijian Finnish Fon French Ga Garifuna Georgian German Greek Guarani Gun Haitian Creole Hausa Hebrew Hiligaynon Hiri Motu Hungarian Iban Ibanag Igbo Iloko Indonesian Isoko Italian Japanese Javanese Kabiye Karen (S'gaw) Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kisonge Kongo Korean Krio Kurdish Kurmanji (Caucasus) Kurdish Kurmanji (Cyrillic) Lamba Latvian Lhukonzo Lingala Lithuanian Lucholi Luganda Lunyankore Luo Luswayiri Luswayiri (Congo) Luvale Luwalabu Macedonian Macua Malagasy Malay Maltese Mam Maya Mazatec (Huautla) Mende Mixe Mizo Mongolian Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndau Ndebele (Zimbabwe) Ngabere Ngangela Ngangela Nias Norwegian Nyaneka Nyungwe Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Pidgin (Cameroon) Polish Portuguese Quechua (Ayacucho) Quechua (Bolivia) Quichua (Imbabura) Romanian Russian Samoan Sango Saramaccan Sena Sepedi Serbian Serbian (Roman) Sesotho (Lesotho) Setswana Shona Sidama Silozi Sinhala Slovak Slovenian Spanish Sranantongo Swedish Tagalog Tatar Thai Tigrinya Tiv Tlapanec Tojolabal Tok Pisin Totonac Tshiluba Tshwa Tsonga Turkish Tuvaluan Twi Tzotzil Ukrainian Umbundu Urdu Urhobo Uruund Vietnamese Wallisian Wayuunaiki Wolaita Xhosa Yoruba Zande Zapotec (Isthmus) Zulu\nDdala Wakyaliyo Abantu Abeesigwa?\nHitoshi yali akola ku bya mbalirira mu kitongole ekimu mu Japaani. Bwe yali yeekenneenya lipooti y’embalirira n’oyo eyali amukulira ku mulimu, yamugamba nti teyalina kukola lipooti ntuufu ekwata ku by’embalirira. Hitoshi yamunnyonnyola nti yali tasobola kulimba. N’ekyavaamu eyali amukulira yamutiisatiisa okumugoba ku mulimu, era oluvannyuma yamugoba.\nHitoshi yatandika okweraliikirira, era yeebuuzanga obanga yandizzeemu okufuna omulimu. Lumu bwe yali agenze okunoonya omulimu, yagamba eyali agenda okumuwa omulimu nti yali tayinza kwenyigira mu bukumpanya obw’engeri yonna. Eyali agenda okumuwa omulimu yamugamba nti, “Endowooza yo yeewuunyisa!” Ab’omu maka ga Hitoshi awamu ne mikwano gye baamukubiriza okunywerera ku kituufu. Kyokka, Hitoshi yatandika okubuusabuusa. Yagamba nti, “Nnatandika okwebuuza obanga ddala kigasa okubeera omwesigwa olw’ebyo bye nzikiririzaamu.”\nEbyo ebyatuuka ku Hitoshi biraga nti abantu bangi tebakitwala nga kikulu okuba omwesigwa. Mu butuufu, bangi bakitwala nti okuba omwesigwa kifiiriza, naddala mu bya bizineesi. Omukyala omu abeera mu South Africa agamba nti, “Abantu be nkola nabo si beesigwa era ebiseera ebimu mpikirizibwa okuba nga bo.”\nEkimu ku bikolwa ebyoleka obutali bwesigwa ekicaase ennyo leero kwe kulimba. Okunoonyereza okwakolebwa Robert S. Feldman ow’omu yunivasite ya Massachusetts mu Amerika kwalaga nti abantu 60 ku buli kikumi balimba waakiri omulundi gumu mu buli mboozi ey’eddakiika ekkumi. Feldman agamba nti: “Ekyo kyatwewuunyisa nnyo, kubanga twali tetusuubira nti abantu balimba nnyo bwe batyo.” Abantu bangi tebaagala kulimbibwa, kyokka nga bo emirundi mingi balimba.\nNaye lwaki okulimba, okubba, n’ebikolwa ebirala ebitali bya bwesigwa bicaase nnyo leero? Kabi ki akali mu butaba beesigwa? Era tuyinza tutya okwewala obutaba beesigwa?


Bukedde Online - Abamenyi b'amateeka babakutte e Gganda\nAbamenyi b'amateeka babakutte e Gganda\nAbachina basenze mmere y'abatuuze e Kigoogwa\nAbasirikale ba spc balaajanidde Kayihura k...\nPOLIISI y’e Nansana ekoze ekikwekweto e Kyebando ne Gganda n’eyoola abamenyi b’amateeka abasoba mu 50 ababadde batigomya abatuuze ekiro.\nMuwonge ng'agezaako okuwalira obutamutwala.\nBano baayooleddwa mu kiro ekyakeesezza ku Lwokubiri ate abalala ne bayoolebwa ku Lwokubiri emisana era abaserikale baasoose kweriga nabo.\nIsma Muwonge ne Hassan Katende baasangiddwa n’omuwala Pross Katushabe e Kyebando mu ggombolola ya Mumyuka Wakiso nga bakommonta enjaga emisana bwe baalabye abaserikale ba poliisi nga babataayizza ne bakola olutalo ne bakubagana n’abapoliisi nga bwe bawera nti ‘tebalina gye babatwala’ ekyawalirizza akulira poliisi y’e Nansana, Micheal Tayebwa okuggyayo bbasitoola n’ayamba ku basajja be ne basinza abayaga amaanyi.\nBano era baasangiddwa ne pikipiki eteeberezebwa okuba enzibe, enjaga, ebiso, obwambe n’ebyuma ebyeyambisibwa mu kumenya amayumba.\nKatushabe, Muwonge ne Katende bagguddwaako emusango ogw’okusangibwa n’enjaga nga baginywa, okusangibwa n’ebissi ne pikipiki eteeberezebwa okuba enzibe ku fayiro nnamba SD: 60/05/09/2017 ku poliisi y’e Nansana.\nAbalala abaayooleddwa mu budde baggaliddwa ku poliisi y’e Gganda ne Kyebando era ng’abaserikale baayise bassentebe ba LCI ne basunsulamu abamenyi b’amateeka ab’olulango era nga bano balindiridde kutwalibwa mu kkooti abalamuzi bwe banaaba bamaze okwediima.\nAkulira poliisi y’e Nansana Micheal Tayebwa yagambye nti ebikwekweto bino bijja kugenda mu maaso awatali kubissaako kiseera kigere.\n'Abawala temwambala nkunamyo'\nPoliisi ekutte takisi eyeeyambisibwa okunyaga abasaabaze\nAbantu 3,500 be baafiira mu bubenje mu 2017


Bukedde Online - Bp. Lwanga avumiridde abeekalakaasa\nOno bamukubye akalulu e Mengo n'azirika\nBp. Lwanga avumiridde abeekalakaasa\nBp. Lwanga mu kusabira omwoyo gw’omugenzi Nakaggwa. Mu ggomesi wakati ye Zziwa.\nSSAABASUMBA Dr. CyprianKizito Lwanga avumiridde abantu abeekalakaasa ekivaako okulumya abalala n'ategeeza nti balumya Bannayuganda bangi abatalina kye bamanyi okuli n'okwonoona bizinensi z'abantu ng'ate ezisinga ziyimiriddewo ku looni.\n"Ekikolwa ky'okwekalakaasa kibi eri ensi yaffe," Ssaabasumba bwe yagambye. Yakubirizza Bannayuganda naddala abavubuka abeenoonyeza ebyabwe nga beekalakaasa, okwonoona ebintu by'abantu, n'okuluutinga, okwekuba mu mitima ate\nn'okukomya ebikolwa eby'effujjo.\nYabadde ayogera ku nsasagge eyaliwo mu bitundu by'eggwanga ebyenjawulo abantu mwe beekalakaasiza gye buvuddeko.\nBino Ssaabasumba Lwanga yabyogedde ayigiriza mu Sacred Heart of Mary Cathedral Lubaga ku Lwokutaano, mu kusabira omwoyo gw'omugenzi eyali omusomesa w'Eklezia okumala emyaka 30, Maria Josephine Nakaggwa Mugerwa abadde nnyina w'eyali sipiika owookusatu owa East African Legislative Assembly (EALA) mu Arusha, Margaret Nantongo Zziwa Babu. Yatenderezza omugenzi olw'obuweereza obulungi eri Eklezia, ensi ye ate n'okukuza obulungi abaana be omuli ne Nantongo Babu n'abalala.\nAbabadde bateega Abasuubuzi ne babanyaga Poliisi ebakutte\nBakutte takisi mwe babbira abantu\nBakutte ababadde bateega abatuuze mu kafiyu\nOno bamukubye akalulu e Men...\nKATEMBA abadde mu kifo awagattirwa obululu e Kololo owa NRM Kayigo Kikulwe abadde yeeyita America olw'amaanyi ge...


Bukedde Online - Akwatibwa ng'awa abaana abataayaayiza ku nguudo ssente n'ebyokulya waakusibwa - Minisita\nAbaana babiri okuva mu famire emu bafiiridde mu kidiba e Lwengo\nEBYOKUSAAGA bikomye: Minisita w’ensonga z’abaana Florence Nakiwala Kiyingi ategezezza nti omuntu yenna anaakwatibwa ng’awa abaana abatayayiza ku nguudo z’omu Kampala n’ebibuga ebirala ssente n’ebyokulya wakusibwa.\nNakiwala yagambye nti waliwo amateeka agasobola okuyitibwamu okuvunaana omuntu yenna anaakwatibwa ng'ayamba okulemeza abaana ku nguudo naddala ng'ayita mu kubawerako eby'okulya ne ssente era bwatwalibwa mu kkooti ne gumukka mu vvi asobola okusibwa oba okuwesebwa engasi.\nBino yabigambye bannamawulire ku Media Centre ng'ababuulira ebyatuukiddwaako olukiiko lwa baminisita olwatudde mu ofiisi ya Pulezidenti.\nNakiyingi yagambye nti waliwo ebbago ly'etteeka eddala eryayisibwa KCCA kyokka nga likyabulako mukono gwa loodi meeya erigenda okussibwa mu nkola okulaba ng'ekizibu ky'abaana b'okunguudo kisalirwa eddagala.\nKiyingi yagambye nti olukiiko lwa baminisita lwawadde ne gavumenti z'ebitundu naddala disitulikiti amagezi okuyisa amateeka agaazo okulwanyisa abaana b'oku nguudo.\nEra ne lukiriza okuwa minisitule y'ekikula ky'abantu obuwumbi obunukunkiriza mu mukaaga okukola ku kizibu ky'abaana b'oku nguudo.\nNakiwala yagambye nti okuva mu June w'omwaka guno abaana 725 be bakaggyibwa ku nguudo z'omu Kampala ne batwalibwa mu bifo gye bakubuumirwa.\nKyokka n'ategeeza nti olw'ebbula ly'ensimbi minisitule ye ebadde tenatuuka mu bifo birala nga Wakiso n'ewalala okuggya abaana ku nguudo.\nYagambye nti abaana abasing ku nguudo z'omu Kampala tebakyaliko era entegeka zikolebwa okulaba ng'ekizibu kino kituuka okufumwa.\nLino ttamiiro oba ndaga ya mapenzi?\nOmukazi yeekoze obusolo ne bamugoba ku siteegi\nDJ Oscar alonze 'ekkubo"


Bukedde Online - Amagye gajeemedde Trump ku by'okukuba Iran\nAmagye gajeemedde Trump ku by'okukuba Iran\nCatherine Kusasira yasimattuse ekkomera\nOmusuubuzi w'ebyennyanja yattiddwa mu buka...\nPULEZIDENTI wa Amerika Donald Trump eyawanguddwa mu kalulu ayongedde okufuna obubonero nti obuyinza bugenda bumuva mu ngalo, bagenero bwe bawakanyizza enteekateeka ze ez'okukuba enfo ezigambibwa okubeeramu ebyokulwanyisa bya Iran ebya nukiriya.\nOlupapula lw'amawulire olwa ‘The New York Times', lwategeezezza nti Pulezidenti Trump yabadde ayagala kukuba enfo za Iran ezigambibwa nti mwe muweesezebwa bbomu eza nukiriya kyokka bwe yalagidde bagenero b'oku kitebe ky'ebyokwerinda, Pentagon, okumuwa pulaani, bonna baamugambye nti kino si kye kiseera Amerika okuwakula olutalo ng'eggwanga liri wakati mu kukyusa obukulembeze ate nga tewaliiwo bulumbaganyi bukoleddwa butereevu ku Amerika.\nTrump teyasoose kutegeera nti bannamagye abaduumirwa Gen. Mark Milley, bakimanyi nti bwe banaagenda mu lutalo essaawa eno, luyinza okubakaluubirira n'ebyokulayiza Pulezidenti omupya, Joe Biden ne biremagana. Trump eyeerangiridde ku Lwokubiri nti ye yawangudde okulonda kwa Pulezidenti, ali mu kuyiiya embeera enaalemesa Biden eyamuwangudde mu kalulu.\nOkusinziira ku mawulire ga The New York Times mu Amerika, eggye lyakoze lipooti ey'amangu ku by'okulumba Iran ne bagisomera Trump nga bamulaga Amerika bw'etasaanidde kulumba Iran mu kadde kano. Ensisinkano eyabadde ku kitebe ky'eggye lya Amerika ekya Pentagon mu ssaza ly'e Virginia n'etamaliriza n'eddamu okutuula mu Oval offi ce mu White House, yajjidde mu kadde nga Trump yaakagoba minisita wa difensi n'abeebyokwerinda abalala n'abasikiza banfanfebe b'asuubira okukozesa mu magye.\nEyasinze okumunnyogoza ye Gen. Mark Milley eyalayidde wiiki ewedde nga bwe watajja kuba munnabyabufuzi mu Amerika akkirizibwa kukozesa magye ga ggwanga okweremeza mu buyinza. Trump byamusobedde ng'amagye gagaanyi n'atuuka n'okwebuuza ku banne omuli Mike Pence amumyuka ne minisita w'ensonga z'ebweru, Mike Pompeo nabo ne bamuwa amagezi ebyokulumba abiveeko.\nNga bagaanyi, Trump yazzeemu n'abuuza Gen. Mark Milley oba ddala kikyamu waakiri okukuba enfo emu yokka n'ekikompola kimu kiserubwatuka ekisobola okusaanyaawo enkambi yonna era naye n'addamu okugaana. Ng'ebya Biden bimutabudde eky'okubikolera, Trump yapakukidde ekitongole kya International Atomic Energy Agency (IAEA) ekinoonyereza ku mawanga agakola ebyokulwanyisa eby'amaanyi ga nukiriya kimuwe lipoota ku Iran era olwagisomye ng'eraga nti Iran ekyabiweesa mu bungi kwe kusalawo agikube.\nAbamu ku baagaanyi bagamba nti Iran eyinza n'okuba terina byakulwanyisa ng'ebyo by'eweesa nga Trump ayagala kwekwasa nga Tonny Blair owa Bungereza ne George W. Bush Jr. bwe baakola mu 2003 nga balumba Saddam Hussein gwe baakissaako nti yalina bbomu z'amaanyi ga nukiriya kyokka yatuuka kuttibwa nga bbomu zaababula mu Iraq.\nIran egezesezza pulaani y'okukuba Amerika


Electoral Commission efulumizza enteekateeka y’okujjuza ekifo ky’omubaka we Omoro ekibaddemu Jacob Oulanyah – CBS FM\nElectoral Commission efulumizza enteekateeka y’okujjuza ekifo ky’omubaka we Omoro ekibaddemu Jacob Oulanyah\nObwakabaka bwa Buganda bwanjudde embalirira y’omwaka ogujja 2022/2023 ya buwumbi 157.8\nMu bifaananyi-Olukiiko lwa Buganda lutudde okusoma embalirira ya 2022 / 2023\nSt.Henry’s College Kitovu ejaguza emyaka 100 – abayizi b’e Makerere bagisabidde\nAmasomero gajaguzza emyaka 40 – ng’essaza Kiyinda Mityana liyinda\nMu bifaananyi -Essanyu ly’okwaniriza Kabaka mu Buddu ng’aggulawo empaka z’amasaza 2022\nBannaBuddu banyiize okugwa amaliri ne Mawogola mu maaso ga Kabaka\nSsaabasajja Kabaka asiimye n’aggulawo empaka z’amasaza 2022\nby Namubiru Juliet\nin Amawulire, Politics\nSimon Byabakama Mugenyi ssentebe wa Electoral Commission\nAkakiiko kebyokulonda aka Uganda electoral commission kafulumizza enteekateeka enaagobererwa,okujjuza ekifo kyomubaka wa parliament oowekitundu kye Omoro ,ekyabaddemu Jacob Oulanyah eyaziikiddwa olunaku olweggulo.\nEtteeka erifuga okulonda kw’ababaka ba parliament liragira akakiiko kebyokulonda ennaku 60, okuba nga kamaze okujjuza ekifo kyonna ekiba kisigadde nga kikalu.\nJacob Oulanyah yaffa ng’ennaku zomwezi 20 omwezi ogwokusatu omwaka guno 2022.\nOkulonda okujjuza ekifo kino kwakubaawo nga 26 may,2022.\nOkusinziira ku nteekateeka efulumiziddwa Ssentebe wa electoral Commission omulamuzi Simon Byabakama Mugenyi, okuzza obuggya enkalala z’abalonzi mu kitundu ekyo ekya Omoro ,kwakubaawo okuva nga 14 -19 April, nga kino kyakukolebwa mu miruka 37 egikola constituency ye Omoro .\nAkakiiko era kataddeo nsalesale wa nga 19 April.2022 okuwandiisa abalonzi abaggya ,naabo abagala okukyusa ebifo byebalonderamu.\nOkutimba n’okwekeneenya enkalala z’abalonzi kwa nga 25 April okutuuka nga 5 may, mu bifo 84 ebironderwamu mu constituency ye Omoro\nOkuwandiisa abagala okwesimbawo ku kifo ekyo kwa nga 12 ne 13 may,\nOkunoonya akalulu kubeewo okuva ngennaku zomwezi 16- 24 may.\nOkulonda kwakubaawo ngennaku zomwezi 26 may 2022.\nElectoral Commission era kalangiridde nti kakuddamu okulondesa okujjuza ekifo Kya councilor omukyala akiikirira eggombolola ya Lalogi/ Lakwaya ku lukiiko lwa district ye Omoro nakyo kyasigala nga kikalu.


Bukedde Online - Abaana bazannye okufa kwa Yesu ne bakaabya abazadde\nAb'akatale k'e Nakasero batabuse olw'abakulembeze abaagobwa okudda...\nAbaana bazannye okufa kwa Yesu ne bakaabya abazadde\nAbaana basinga kuyigira ku bikolwa bya muz...\nAdded 19th April 2019\nAbaana nga balaga ekitundu Yesu we yaggyirwa ku musaalaba\nAbaana ku kkanisa ya World Answer Church ekulemberwa Nabbi Jeremiah Sebakijje e Masajja - Kibira mu munisipaali y'e Makindye booleseza ebitone eri abalokole abasabira mu kkanisa eno nga bayita mu muzannyo ogwoleka ebizibu Yesu bye yayitamu okutuuka okutufiirira ku musaalaba.\nOlwaleero ekkanisa eno ebadde ejjukira olunaku lwa Yesu lwe yakomererwa ku musaalaba e Ggologoosa n'alokola abo bonna abamukkiririzaamu era ne basonyiyibwa ebibi byabwe.\nAbaana nga bakunguzza Yesu okumutwala e Ggologoosa\nAbaana bano ababadde wakati w'emyaka 5 ne 11 baayolesezza nga bayita mu muzannyo era olw'okukozesa ebitone ne baggyayo ekifaananyi ekituufu ate nga bato, kivuddeko n'abantu abakulu abamu okwoza ku mmunye.\nOmusumba Sebakijje ategeezezza abalokole nti, bwekiba ng'omuntu osobola okwennyamira ng'olaba abaana bazannya omuzannyo naye ate maama wa Yesu eyaliwo ng'alaba mutabani we atulugunyizibwa okutuusa bwe yattibwa.\nAbaana mu kitundu eky'okuttibwa kwa Yesu\nOno era ategeezezza abantu obuteemulugunyanga, nga bali mu bizibu babeere nga Yesu eyeekwata ku kitaawe okusobola okuwangula okufa.\nOno era agambye nti, abalokole baleme kweyitanga bweyisi balokole naye bakole ebyo ebibafuula abalokole mu bikolwa nga balabira ku Yesu eyeerekereza obumubwe n'attibwa olw'okwagala omwana w'omuntu, mu mbeera eyo n'abalokole basaanidde okubangako bye beerekereza olw'obulungi bwa bannaabwe ne Katonda waabwe.\nCheptegei aliisa buti\nRonald Musagala kati atunuulidde mpaka za nsi yonna mu misinde\nCheptegei ataddewo likodi ng'awangula emisinde\nDr. Lwanga akyusizza Fr. Nk...\nSSAABASUMBA w'essaza ekkulu erya Kampala, Dr. Cyprian Kizito Lwanga akoze enkyukakyuka mu Bafaaza n'akyusa abadde...


Bukedde Online - Abayimbi balaajanidde ba maneja b''amasiteegi; Batuggyako ssente ne tutayimba.\nAba Digi bafunye webabajjanjabira nga bafunye obuvune\nAbajaasi abalwanyisa envuba embi bakubye abavuzi emiggo ne babavunza...\nDokita aleppuka na gwa kukaka mukyala wa lubuto mukwano\nBebe ne Kenzo bawera kuwangulira Uganda ngule\nOmuyimbi okuva e Naigeria Timaya awonye ok...\nAdded 12th June 2015\nOMUDIGIZE agenda mu kivvulu n’asasula ssente okulaba omuyimbi. Ekisesa nti n’omuyimbi oyo gw’osasulidde oluusi amala kusasula ssente okufuna omukisa okulinnya ku siteegi.\nBya M. NDIJJO, J. SSEGUYA NE RONALD MUGENYI\nAbayimbi okuba abangi ng’ate buli olukya waliwo abapya abatutunuka ng’obutiko buli omu abeera alwana okumanyika n’okufuna ettuttumu atuukirize ekirooto kye.\nErimu ku makubo okutuuka ku kino kwe kuyimbirako mu bivvulu ebinene n’okulinnya ku siteegi emu n’abayimbi abanene. Era kino kifudde siteegi ey’okulwanira.\nKino kiwadde abavunaanyizibwa ku siteegi zino (b’oyinza okuyita Siteegi maneja) okugifuula bizinensi nga basolooza ssente ku bayimbi abato abaagala okulinnya ku siteegi.\nOkumanya bizinensi eno efuna, abantu bakeera kunoonya muntu alina ekivvulu nga bamwesooka abawe obu-vunaanyizibwa bwa siteegi ne bw’aba tagenda kumusasula. Ate abalala basaba ssente ntono nga bakibalidde ku ssente ze bagenda okusolooza mu bayimbi abato.\nBabaggyako wakati wa 10,000/- ne 100,000/- okusinziira ku bweta¬avu bw’omuyimbi oba obunene bw’ekivvulu. Eky’embi nti abamu ne bwe beefiiriza akasente kaabwe ne bakasasula bafune omukisa okuyimba ate babalemesa nga bawoza nti obudde buyise.\nOkumanya bizinensi eno egaaziye ng’eriko n’abakola obwa bbulooka. Bano beefuula abaweereddwa obuvunaany¬izibwa ku bayimbi abagenda okuyimba mu kivvulu olwo ne banoonya abayimbi abato abaagala okuyim¬ba ne babasasuza ssente.\nZibeera wakati wa 50,000/- ne 200,000/-. Olw’okuba baba bamanyi bannannyini bivvulu oba ababivu-naanyizibwako, babatwalira ddiiru zino ne bagabana ssente.\nKasule ng’awandiika abayimbi abalina okuyimba\nABA KALIFAH AGANAGA BANZIBA\nDorah Namis (muyimbi mupya) eyakuyimbira ‘Ring ya Love’ yategeezezza nti ku kivvulu kya Aganaga ekyabadde ku Ambiance Parking e Bukesa, omuwala ono yatabukira abaali bavunaanyizibwa ku siteegi ng’abalumiriza okumulyako 10,000/- ze baamusaba okulinnya ku siteegi kyokka ne bamugaana.\nN’abayimbi abalala bangi baavaayo nga bayomba olw’okubagobya CD zaabwe n’okubafuumuula emabega wa siteegi ne babalemesa okuyimba.\nTwogedde n’abamu ku bantu abatera okuweebwa obuvunaanyizibwa bwa siteegi mu bivvulu n’abayimbi ne batulaga obulumi n’obugubi bwe bayitamu okulinnya ku siteegi.\nOno agamba nti amaze emyaka egisoba mu 10 ng’akola ku bivvulu eb’enjawulo ng’avunaanyizibwa ku siteegi. Bwe yabuuziddwa ku ky’okusasuza abayimbi naddala abato okubawa omukisa okuyimba, yategeezezza nti, ‘‘nze sirina muyimbi gwe nali nsasuzza ssente okuyimba okuggyako waliwo abacamuka ng’omuwadde omukisa n’akuwaayo akasiimo.\nAbalala bw’omugaana ng’atandika okukuwaayiriza nti wamuliddeko ssente. Ate si buli muyimbi abeera mu kivvulu nti ayimba okuggyako abo bokka nnannyini kivvulu be yatadde ku lukalala. Ky’ova olaba ng’abamu bwe batuuka bafuna we batuula nabo ne banyumirwa ebigenda mu maaso.\nAbamu batusobera, bw’amala okusasula ssente ku mulyango ayitawo butereevu n’agenda emabega wa siteegi nga batandika okusumbuwa abategesi nti asasudde ssente ze ayagala kuyimba’’.\nKasule ayongerako nti, ‘‘ng’oggyeko omuyimbi obutaba na pulogulaamu oba olukalala lw’abayimbi, abamu tubagaana lwa kwambala bubi n’okuyimba ebitategeerekeka’’.\nOKULINNYA KU SITEEGI OTOBA\nVictor Kamenyo eyayimba ‘Sirina malala’ agamba nti okutuuka okumanyika kati ne bamuteeka ne ku lukalala lw’abayimbi mu bivvulu ebimu azze atoba.\n“Sigenda kwerabira omwaka oguwedde ku bbaala ya Monalisa e Kabuusu bwe nnali ng’enze okuy¬imba ku lunaku lw’omuyimbi Maro, MC w’olunaku bwe Omuyimbi nga yeegayirira Dickson Okello amukkirize okulinnya ku siteegi.\nyangoba n’agattako n’okummenyera CD yange ng’agamba nti nnali mwetawuliddeko nnyo. Olumu nga nnina okusasula\nwakati wa 10,000/- ne 50,000/- naye kati Mukama yanyamba batandise okumpita mu bivvulu ne nnyimba’’.\nOno agamba tagenda kwerabira kiro kya December 31, 2014 bwe baamuswaliza ku siteegi ne bamugobako mbu abayimbi abanene bayimbe.\nAgamba nti, ‘‘ng’ebula eddakiika 20 okuyingira 2015, eyali avunaanyizibwa ku siteegi, Richard Flavour yampa omukisa nnyimbe.\nDJ wange Rodney yasumululirawo omuziki kyokka ekyanzigya enviiri ku mutwe ye MC okweko¬baana ne basajja ba Chameleone ne bakweka akazindaalo nga bagamba nti ono tayinza kubasooka. Embeera eno yavaako olutalo ng’abaserikale bangoba ku siteegi’’.\nKu ky’abayimbi okusasula abavu¬naanyizibwa ku siteegi ssente Nince Henry agamba nti tekiri mu bato bokka n’abayimbi abanene bakikola okubanguyizaako naddala ng’alina ebivvulu ebirala by’agenda okuyimbirako.\nObwa bbulooka bw’ono buva ku ‘jams’ z’alina ku mabaala ag’enjawulo omuli Lavanda e Lusaze ne Dancers ku Salaa¬ma Road buli Lwakubiri. Ebivvulu bino bisinga kuyimbiramu bayimbi bato. Yategeezezza nti olw’okuba bamumanyi nnyo, bwe bamulaba mu bivvulu bamusaba abayiseewo bayimbe.\nAgamba nti kino kye kyaleetera omuyimbi omuto mu kivvulu kya King Saha ku Freedom City okumusaba amuyambe alinnye siteegi kyokka ne kitasoboka wadde ng’omuntu gwe yamulaga, Jordan Ssenfuma eyali avunaany¬izibwa ku pulogulaamu y’okuyimba yamuwa 100,000/.\nSsenfuna bwe yatuukiriddwa ku ssimu yabyegaanyi nti tebamuwanga ku ssente n’agaana n’okubaako ekiwanvu ky’ayogera ku nsonga eno.\nOMULANGIRA PETER NDAUSI\nEngeri gye ndudde mu kintu kino, sikkiriza muyimbi gwe simanyi kulinnya ku siteegi.\nNsooka kumugamba n’aleeta ennyimba ze ku leediyo gye nkolera ne nzikuba okukakasa oba ky’akola akitegeera.\nAbo abagaba 10,000/- bakkirizibwe okuyimba ku siteegi sibimanyi kubanga nze nga bw’ondaba nsobola okukwata ezo ssente?\nWabula abakwata CD z’abayimbi okuzitwalira ba DJ, kirabika be balya ssente z’abayimbi naye nga si ba MC ne ba siteegi maneja.\nPoliisi eyodde ekibinja ky'ababbi b'ente: Abakulira adduse\nAbadde atulugunya ebbuje akwatiddwa.\nSudhir alaze amaka amapya g''azimbye; Galiko paakingi ya mmotoka 1000\nAb'e Makerere bakoze akuuma akakozesa ekinkumu okutandika mmotoka\nEmberenge zamponya okusabiriza\n'Okusala amayinja gundiisa kigagga'\nAbajaasi abalwanyisa envuba...\nABAVUBI babiri ku mwalo gw’e Wanyange mu Ggombolola ye Mafubira e Jinja bakigguddeko, abajaasi abalwanyisa envuba...\nDokita aleppuka na gwa kuka...\nOMUSAWO Wilson Tumwesigye 32, ono ng’akola gwa kukebera bakyala ba mbuto (Radiographer) mu ddwaaliro lya Kamwokya...\nMakanika abadde agezesa mmo...\nMAKANIKA olumaze okukanika emmotoka n’agivuga emisinde n’emulemerera okukkakkana nga yeefudde n’etomera abaana...


Bukedde Online - Obulabe obuli mu kufumbira mu kaveera\nObulabe obuli mu kufumbira mu kaveera\nNywa amazzi oweweeze omubiri\nMukolagane n'abasosodooti mukuze ekigo'\nOmuwala atembeeya obutunda bw’abisseeko akaveera.\nABANTU bangi batuusa obulabe ku bulamu bw’abantu nga bakozesa obuveera mu kufumba awatali kulowooza ku bulabe buvaamu. Akaveera kalina obulabe bwe bumu ku bantu nga bwe kiri ku butonde bw’ensi.\nAisha Namutebi ow’e Lugala mufumbi wa mmere era agamba nti kituufu bakimanyi nti okufumbira mu buveera kya bulabe wabula tebalina kyakukola kuba n’abatunda endagala baziseera kati olulagala lumu lugula 300/- ate nga weetaaga nnyingi.\nKyokka ng’obuveera buli lw’obaako ne ky’ogula bakuwa olwo n’oyangurwa okufuna ky’ofumbamu nga tosasudde ssente ate ng’obukozesa enfunda eziwera ekitali ku ndagala. “Nze mbukozesa nnyo bwe mba sirina 300/- zigula ndagala oba bwe mba hhenze mu kyalo ndeetayo ku ndagala, bwe ziggwaawo ne nkozesa ku buveera. Abantu bagamba nti, bulwazakookolo wabula nange kino saagala kukifuna,” Namutebi bw’amaliriza.\nDr. Ludoviko Zirimenya, owa Hospice Uganda e Makindye yagambye nti ssinga omuntu afumbira mu kaveera ebintu byonna bye bakozesa okukakola bivaamu ne bigenda mu mmere.\nEbintu bino bitalaagirawo mu mubiri wadde obuzibu bubbulukuka luvannyuma. l Yannyonnyodde nti, ssinga omuntu amala ebbanga eddene ng’alya emmere efumbibwa mu kaveera oba ebikkibwako akaveera ebiragala ne langi ebittukukukira mu mmere eyo byekuhhaanya mpola mu mubiri n’ekivaamu kulwala. l Ssinga omubiri gufuna ekintu ekipya ekitali kyabulijjo, omubiri gusindika obutoffaali bwagwo okusobola okulwanyisa omulabe ono omupya aba azze.\nWabula ssinga obutoffaali bw’omubiri obuba bulwanyisa omulabe bukosebwa nnyo, ebitundu by’omubiri omuli olubuto, ensigo n’ebirala bikosebwa era kyangu okulwala kookolo ow’ekika kyonna olw’obutwa obuva mu kaveera.\nAte bw’aba mwana afuna embiro ez’amaanyi kuba emibiri gyabwe giba minafu bw’ogeraageranya n’egy’abakulu. l Engeri akaveera gye kakolebwa mu bintu ebitali bimu eby’obulabe nga ‘Chlorine’, ebirina olusu era akaveera bwe katuuka ku muliro, okusinziira ku bintu bye kakolebwamu ne mu mmere era olusu oluwulira. l Ebintu ebikozesebwa mu kukola obuveera nga ‘polyvinyl chloride’ bigenda mu mmere ekyongera obutwa mu mubiri.\nl Emmere etegekebwa mu buveera ekendeeza ebiriisa ebibeera mu mmere ekivaako okulya emmere eteriimu biriisa ekirwaza omubiri ate mu baana bakonziba. Obutwa obusangibwa mu mmere efumbiddwa mu kaveera busobola okulemesa omuntu okukula obulungi kubanga bukosa ebitundu by’omubiri ebimu ng’obwongo, ekkundi, n’ebitundu ebirala ebigatta ku bitundu by’omubirieby’omugaso ekivaako omuntu okukula akasoobo.\nl Olumu obutwa obungi obusangibwa mu buveera bwe bugenda mu mmere omuntu gy’alya buyinza okukendeeza ku baserikale abakuuma omubiri ne kivaako endwadde ng’ensigo n’ennyingo.\nl Mu bakyala abali embuto, omwana akosebwa obutwa obuva mu buveera. Obutwa buno bwe bugenda mu nsawo omwana mw’akulira bukosa obwongo bw’omwana atannazaalibwa. Kino kimukosa ne bulamu bwe kuba n’okusoma kubeera kutono olw’obwongo obutakwata bulungi.\nl Busobola okuvaako obulwadde bwa alusa n’endwadde z’olususu. l Oluusi bukosa abantu ne babeera nga tebawulira.\nl Omuntu ayinza okufuna obuzibu bw’amaaso n’abeera nga talaba bulungi. l Buvaako olubuto okwesiba omuntu n’aba nga takyasobola kufuluma bulungi olw’ekyenda obutasobola kusalaasala biriibwa.\nl Ekibumba okuba nga tekikyakola bulungi mulimu gwakyo olw’obutwa obungi obukisukkako nga buva mu buveera. Kiki ekyalemesa etteeka ly’obuveera okuko la? Ababaka abatuula ku kakiiko akavunaanyizibwa ku butonde bw’ensi akakulirwa Alex Byarugaba kaagambye nti ekitongole ekivunaanyizibwa ku butonde bw’ensi ekya National Environment Management\nAuthority kiremeddwa okuteeka mu nkola ekyasalibwawo okukomya okukozesa obuveera wadde ng’etteeka lyateekebwawo. Omubaka omulala, Richard Angura yagambye nti, obuveera bwe bunaawerwa Gavumenti ejja kusobola okusala amagezi okukubiriza abantu okulima ebirime ebivaamu ebikozesebwa mu kufumba naddala endagala.\nBaabadde mu lutuula lw’akakiiko kano omwezi oguwedde ng’omubaka Syrus Aogon ow’e Kumi munisipalite abuuza ku kitongole kya NEMA wekyatuuka mu kuteeka mu nkola etteeka ly’obuveera\nDr. Ludoviko Zirimenya


Biblica® Bayibuli Entukuvu, Endagaano Enkadde nʼEndagaano Empya ekwatiddwa ku katambi™ Okuva 23\n1 “Tosaasaanyanga ŋŋambo. Teweegattanga na muntu mubi, ng’owa obujulirwa obw’obulimba bulyoke bumuyambe.\n2 “Tokolagananga na kibiina ky’omanyi nga bye kiriko bikyamu. Bw’obanga owa obujulirwa mu musango, tokkirizanga kusikibwa kibiina ne kikuweesa obujulizi obw’obulimba nga weekubira ku ludda lwe kiriko; 3 era towanga bujulirwa bukyamu oyambe omuntu yenna olwokubanga mwavu.\n4 “Bw’osanganga ente y’omulabe wo, oba endogoyi ye, ng’ebuzze ogimuddizangayo eka. 5 Bw’olabanga endogoyi y’omuntu atakwagala, ng’omugugu gugisudde wansi, togirekanga, naye omuyambangako okugiyimusa.\n6 “Tolemanga kusalirawo muntu nsonga ze mu bwenkanya, olwokubanga mwavu. 7 Teweeyingizanga mu nsonga za bulimba, era tottanga muntu atalina kibi oba atazzizza musango, kubanga aliko omusango sigenda kumwejjeereza.\n8 “Tolyanga nguzi, kubanga enguzi eziba omuntu amaaso n’ekyamya n’abatuukirivu.\n9 “Temuwalagganyanga munnaggwanga, kubanga mmwe bennyini mumanyi nga bwe kiri okuba bannaggwanga, kubanga mwali bannaggwanga mu nsi y’e Misiri.\n12 “Mu nnaku omukaaga mw’okoleranga emirimu gyo, naye ku lunaku olw’omusanvu tokolanga, ente yo n’endogoyi yo ziryoke zisobole okuwummulako; ne mutabani w’omuweereza wo, ne munnaggwanga ali mu maka go bawummuleko baddemu endasi.\n13 “Weegenderezanga n’okolanga byonna bye nkulagidde. Bakatonda abalala toboogerangako, era amannya gaabwe tegayitanga mu kamwa ko.\n14 “Ononkoleranga embaga emirundi esatu buli mwaka.\n15 “Onookolanga Embaga ey’Emigaati Egitali Mizimbulukuse. Onoolyanga omugaati ogutaliimu kizimbulukusa okumala ennaku musanvu, nga bwe nakulagira. Kino okikolanga mu kiseera ekyategekebwa, mu mwezi gwa Abibu, kubanga mu mwezi ogwo mwe waviira mu nsi y’e Misiri.\n16 “Onookolanga Embaga ey’Amakungula* Embaga ey’Amakungula y’emu yeeyitibwa Embaga eya Wiiki (34:22) kubanga Embaga ey’Amakungula yabangawo oluvannyuma lw’Embaga ey’Okuyitako, ng’okukungula kwa kaggwa ey’ebibala ebibereberye eby’ebirime bye wasiga mu nnimiro yo.\n“Onookolanga Embaga ey’Amayingiza† Embaga ey’Amayingiza yabangawo ng’okukungula kwa kaggwa. buli nkomerero ya mwaka, bw’onookuŋŋaanyanga ebibala by’omu nnimiro, n’obiyingiza.\n17 “Abasajja bonna banajjanga awali Mukama Katonda emirundi egyo esatu buli mwaka.\n18 “Temuwangayo kintu kyonna gye ndi ekirimu ekizimbulukusa nga mundeetedde ssaddaaka erimu omusaayi; n’amasavu aga ssaddaaka yange tegasulangawo kutuusa nkeera.\n19 “Ebibala ebisinga obulungi mu ebyo ebisoose okuva mu ttaka lyo obitwalanga mu nnyumba ya Mukama Katonda wo. Tofumbanga akaana k’embuzi mu mata ga nnyina waako.‡ Okufumba akaana k’embuzi mu mata ga nnyina waako yali mpisa y’Abakanani\n20 “Laba, ntuma malayika akukulembere, akutuuse bulungi mu kifo kye nteeseteese. 21 Omuwulirizanga, era ogonderanga by’agamba. Tomujeemeranga; bw’olijeema tagenda kukusonyiwa, kubanga aliba akola mu Linnya lyange. 22 Naye bw’onoowulirizanga eddoboozi lye, n’okola nga bwe ŋŋamba, kale nnaakyawanga abakukyawa, n’abalabe bo banaabanga balabe bange. 23 Malayika wange alikwesooka mu maaso akukulemberenga akutuuse mu nsi y’Abamoli, ne mu y’Abakiiti, ne mu y’Abaperezi, ne mu y’Abakanani, ne mu y’Abakiivi, ne mu y’Abayebusi, nange ndibazikiririza ddala. 24 Tovuunamiranga bakatonda baabwe, so tobaweerezanga, era tokwatanga mpisa zaabwe, wabula obabetetaranga ddala, n’omenyaamenya n’empagi zaabwe. 25 Oweerezanga Mukama Katonda wo yekka, emmere yo n’amazzi go ndyoke mbiwe omukisa. Ndiggyawo endwadde mu mmwe; 26 tewaabengawo mugumba wadde avaamu olubuto. Ennaku z’obulamu bwo zonna nnaazituukirizanga.\n27 “Nnaasindikanga ekikangabwa mu mawanga agaagala okukwolekera, ne ntabulatabula abo bonna abanaakwegezangamu, era abalabe bo nnaabafuumuulanga emisinde. 28 Ndisindika ennumba ne zikukulembera, ne zigoba Abakiivi, n’Abakanani, n’Abakiiti ne bakuviira mu kkubo lyo. 29 Naye mu nsi omwo siribagobamu mu mwaka gumu, ebikande bireme kusukkirira, n’ensolo ez’omu nsiko ne zaala ne zibayitirira obungi. 30 Nzijanga kubagobamu mpola mpola, okutuusa nga mwaze ne mulyoka mulya ensi eyo.\n31 “Ndisala ensalo zammwe okuva ku Nnyanja Emyufu okutuuka ku Nnyanja y’Abafirisuuti, n’okuva ku ddungu okutuuka ku Mugga Fulaati. Abantu b’omu nsi omwo ndibabawa, ne mubagobamu. 32 Temukolanga nabo ndagaano, wadde ne bakatonda baabwe. 33 Temubakkirizanga kubeera mu nsi yammwe, tebalwa kubanyoomesa biragiro byange; kubanga singa muweereza bakatonda baabwe muliba mugudde mu mutego.”\n*23:16 Embaga ey’Amakungula y’emu yeeyitibwa Embaga eya Wiiki (34:22) kubanga Embaga ey’Amakungula yabangawo oluvannyuma lw’Embaga ey’Okuyitako, ng’okukungula kwa kaggwa\n†23:16 Embaga ey’Amayingiza yabangawo ng’okukungula kwa kaggwa.\n‡23:19 Okufumba akaana k’embuzi mu mata ga nnyina waako yali mpisa y’Abakanani


Bukedde Online - ‘Uncle Money’ bamugasse ku musango gw'obutemu n'aggalirwa\n‘Uncle Money’ bamugasse ku musango gw'obutemu n'aggalirwa\nBambega beesibye ku muwala Fortune Ayebare...\nSsenga wa Rema ayogedde ku biriwo ne kabiite...\nAdded 11th September 2019\nOMUWAGIZI w’omupiira lukulwe, Jackson Ssewanyana amanyiddwa ennyo nga Uncle Money ali mu kaduukulu ka poliisi ng’avunaanibwa gwa kutta muntu.\nSsewannyana amanyiddwa nga Uncle Money.\nUncle Money mu kiseera kino akuumirwa mu kaduukulu ka poliisi ya Kampalamukadde, alumirizibwa okwenyigira mu ttemu omwafi ira Siraje Tumusiime eyali omutuuze w’e Lubya mu zooni 4, mu Munisipaali y’e Lubaga.\nENGERI TUMUSIIME GYE YAFAAMU\nMukomugenzi, Mariam Nanzara agamba nti olunaku lwe yasemba okulaba bba nga August 15, 2019, baali mu ddiiro nga balaba ttivvi, omuntu n’akubira bba essimu n’afuluma ebweru.\nKyokka ekiseera bwe kyayitawo nga bba tadda, kwe kukuba ku ssimuye kyokka nga tagikwata.\nObudde bwe bwakya, yatandika okutuuka mu bifo eby’enjawulo omwali n’ewa muggyawe ono n’amutegeeza nti bbaabwe tannamulabako.\nYeeyongerayo ku poliisi era eno gye yasanga omu ku batuuze abaamuwa amagezi okunoonya omusajja omu omukinjaaje y’amanyi ebikwata ku bba.\nYasisinkana omuntu ono gwebaamulagirira eyategeerekeka nga Bbiira n’amutegeeza nti yalaba abantu abaakwata bba nga kuliko Uncle Money n’omusajja omukuumi ku kyalo ayitibwa Ssennyonga.\nBaamukuba era yamuwulira ng’abeegayirira okumuleka kyokka nga tebamuwuliriza.\nOmugenzi yalaba Bbiira ng’abagoberera kwe kukwata mu nsawo n’aggyamu essimu ne ssente bye yalina n’abimukwasa abimuterekere, Uncle Money ne Ssennyonga ne beeyongerayo nga bawalaawala omugenzi kyokka nga tamanyi kye bamuvunaana. Uncle Money ye mumyuka wa ssentebe w’e Kasubi mu zooni 4.\nAbatuuze abaabadde batasalikako musale baategeezezza nti ekikolwa ky’ettemu eryatuusibwa ku Tumusiime Uncle Money yakikola ali ne Ssennyonga omukuumi w’ekyalo.\nOluvannyuma Uncle Money ne Ssenyonga baalumba Bbiira ne bamuggyako ssente n’essimu omugenzi bye yali amuteresezza.\nNnamwandu bwe yakubira Uncle Money essimu okumubuuza ku bya bba, yamuwa amagezi bba amubuulize ku poliisi ye Namungoona.\nOMULAMBO MU GGWANIKA\nNnamwandu agamba nti nga August 19, omuntu gw’atamanyi yamukubira essimu n’amutegeeza nti omulambo gwa bba guli mu ggwanika e Mulago, era bwe yatuukayo nga gyeguli.\nGwaliko ebiwundu ku mutwe ne mu maaso ne kumikono nga gulabia nga gwali gumaze ennaku eziwera mu ggwanika.\nEBIRI MU SITETIMENTI YA UNCLE MONEY\nOkusinziira ku sitetimenti Uncle Money gye yawa ku poliisi, yategeeza nti yali mu nnyumba ekiro kwe kuwulira oluyoogaano ebweru n’afuluma.\nYasanga ebbiina ly’abantu likkakkanye ku Tumusiime limukuba, kyokka bwe baamulaba (Uncle Money) ne badduka.\nAgamba nti ku baakuba Tumusiime bonna talina gwe yeetegerezaako wabula yali akyanoonya eky’okukola, nga bali ne Ssennyonga, ne wavaayo mmotoka ey’ekika kya Subaru n’eyimirira era eyali agivuga ne yeeyanjula nti yali musirikale atwala poliisi y’e Najjeera .\nMunda mu mmotoka mwalimu omuntu ali ku mpingu eyali alumiriza Tumusiime nti ebintu bye yabba gwe yabiguza. Wabula omu ku basirikale ba poliisi y’e Kampalamukadde ataayagadde kwatuukiriza mannya , yategeezezza nti sitetimenti ya Uncle Money tetegeerekeka era bakyagenda mu maaso n’okubuuliriza ku ttemu lino.\nPoliisi yaguddewo fayiro y’omuango gw’obutemu ku fayiro nnamba muntu ku fayiro 1056/19.\nOmwogezi wa Poliisi mu Kampala n’emiriraano, Patrick Onyango ku ky’okulwisa Uncle Money ku Poliisi nga tatwaliddwa mu kkooti, yagambye nti omusango gw’ettemu tegupapirwa.\nPoliisi ebuuliriza bingi omuli okuzuula abaaliwo, omukwate gye yali mu biseera we byagwirawo n’ebirala nga Poliisi bw’eba erabye.\nNnatwala omusango ku poliisi omuserikale n’anneefuulira n'anfunyisa olubuto\nAkkirizza okwekobaana ne buwala be ne batta eyali bba, Paasita Tinka omulambo ne bagusuula ku ttale!


Teri ayinza kwetantala kunyaga kalulu kammwe!!! Mukampe nja kukakuuma Gen.Tumukunde agumizza ab'e Lira - Watchdog Uganda\nGen. Henry Tumukunde nga ali e Lira\nAvuganya ku kifo kyo bukulembeze bw’eGgwanga Gen. Henry Tumukunde agumizza abawagizi be nti bamuyiire akalulu ku lunaku lw’okulonda bave mu kutya nti bajja kukabba kuba teri ayinza kwetantala.\nTumukunde agamba nti abalonzi mubitundu byona gyazze ayita bamubuuza obanga ddala anasobola okukuuma akalulu ne batakamubbako nga bwebize biwulirwa mu kulonda okuzze kubaawo emabega kyagamba nti kuluno sikyakubawo.\nOno ayongeddeko nti singa abalonzi nabo bakola omulimu gwabwe ne bagenda mu bungi okusuula akalulu ate ne babawo okukakuuma teri ayinza kukazanyiramu kuba kajja kuba kangi ababba batono ate nga tebalina akuuma.\nMungeri yemu asabye abalonzi obutatya baserikale abatera okuyibwa mubifo awalondebwa mubiseera by’okulonda nti kuba bano obuvunanyizibwa bwabwe kukuma balonzi balonde mumirembe wabula sikubatiisatiisa ate nti baba batono nyo bwobagerageranya nabalonzi.\nSpeaker Kadaga wages war on NRM's Moses Karangwa for tarnishing party reputation


Bukedde Online - Ebikolobero bya Bashir\nEbikolobero bya Bashir\nPaapa anywegedde ebigere bya Kiir ne Macha...\nEkimu ku bikulu akakiiko ka bannamagye bye kaagala Bashir annyonnyole, by’ebikolobero by’akoze mu myaka 30 gy’amaze ku bukulembeze.\nBashir gwe baamaamudde ku bwapulezidenti bw'eggwanga lya Sudan\n1 We yajjira mu buyinza nga waliwo olutalo wakati w’Abasudani abaddugavu abava mu bukiikaddyo (South Sudan) n’abava mu bukiikakkono mu lutalo lwa Second Sudanese Civil War olwatandika mu 1983 ne luggwa mu 2005. Olutalo lwamala emyaka 22. Lwafiiramu abantu abagambibwa okuwera obukadde bubiri okuli abattibwa amasasi n’ebijambiya, abaakubwa amayinja n’abaafa enjala n’endwadde ezaaleetebwa olutalo.\n2 Mu lutalo luno Gavumenti yali egoberera nkola y’Abawarabu ng’egezaako okutwala mu Southern Sudan enfuga etambulira ku musingi gw’Ekisiraamu (Shaliya) ng’ate mu Southern Sudan esingayo batali Basiraamu. Gavumenti ya Bashir yassa omukono ku ndagaano y’okukomya olutalo mu 2005, era oluvannyuma ekyaddirira kwe kutondawo eggwanga lya South Sudan mu 2011.\n3 Embeera yalinga etereera ate olutalo lw’e Darfur ne lubalukawo ng’okusinga lwali lw’amawanga agenjawulo nga balwanira ettaka. Olutalo lwe Darfur, Bashir yalulinamu omukono gw’amaanyi bwe yasalawo okuteekawo akabinja ka Janjaweed akaatugumbulanga abantu. Lipooti eyafulumizibwa ekitongole ky’amawanga amagatte mu 2008, yalaga nti abantu emitwalo 30 be baafiira mu busambattuko buno.\n4 Kigambibwa nti Bashir yalagira okutta abantu n’ekigendererwa ky’okumalawo abantu b’amawanga okuli Fur, Zaghawa ne Masalit. Ekittabantu eky’e Darfur kyatuusa Kkooti y’ensi yonna okulagira okukwata Bashir awozesebwe. Era ye mukulembeze w’ensi eyaasooka okulagibwa akwatibwe ng’akyali mu ntebe. Kyokka Bashir yaziimuula ebiragiro n’agenda e Misiri, Saudi Arabia ne South Afrika.\nBashir abadde n’obubinja bw’abavubuka abakubi ba kibooko nga bwenyigira ne mu butemu, b’abadde akozesa okutulugunya abantu n’okulwanyisa abagezaako okwekalakaasa. Beesiba obukookolo ku mitwe nga ne bwe babeera bakukubye tolina gw’oyinza kusongamu nti gundi y’akukubye.\nNg’oggyeeko okukuba, abasajja bano babadde bakwata abantu ne babasibira mu bifo ebitamanyiddwa era waliwo n’abantu abaakwatibwa kyokka nga tebaddangamu kulabikako.\nAba famire ya Kaddu eyafi iridde mu lyato emmaali ebatabudde


Bukedde Online - Ab'e Busoga bayomba lwa gav't butabazimbira butale bwe yabasuubizza\nAb'e Busoga bayomba lwa gav't butabazimbira butale bwe yabasuubizza\nOkutunda n'okunywa waragi w'obuveera kukom...\nSIPIIKA Rebecca Kadaga akunze Abasoga ababeera mu Amerika okuleeta ssente eka bayambe mu kulakulanya ekitundu kyabwe (Busoga) naddala nga bayita mu kutumbuyla eby’obulambuzi.\nSIPIIKA Rebecca Kadaga akunze Abasoga ababeera mu Amerika okuleeta ssente eka bayambe mu kulakulanya ekitundu kyabwe (Busoga) naddala nga bayita mu kutumbuyla eby'obulambuzi.\nMu ngeri y'emu Kadaga agambye nti palamenti yayisizza ensimbi ezisoba mu buwumbi musanvu n'ekitundu ez'okuyamba Busoga okwekulakulanya eve mu bwavu.Zino ensimbi ziri mu pulogulaamu ey'enjawulo ey'okuyamba okukyusa ebyenfuna bya Busoga.\nBino byabadde mu bubaka bwa sipikka Rebecca Kadaga obwamusomeddwa omubaka w'esaza ly'e Busiki PAUL Akamba mu lukung'ana lw'Abasoga ababeera mu America olwa ‘'Busoga Twegaite'' olwabumbujjidde mu kibuga New Jersey ekya Amerika.\nKadaga ng'ayita mu bubaka bwe yawerezza abeetabye mu lukung'ana yabakunze okuleeta ssente okulakulanya eby'obulambuzi e Busoga. E Busoga waliyo ebifo bingi ebisobola okulakulanyizibwa ne bisitula ebyenfuna by'ekitundu.\nEkimu ku bitundu bifo bino kuliko awatirwa omulabirizi Omuzungu Hannington ekisangibwa e Kyando mu disitulikiti y'e Mayuge . Buli mwaka abalamazi bagenda mu kifo kino okulaba awatirwa omulabirizi Omuzungu ono agambibwa nti yattibwa ku biragiro bya Ssekabaka Mwanga bwe yali ajja e Buganda okuleeta eddiini.Waliwo n'abaagala afuulibwe omujjulizi.\nYagambye nti ebiyiriro by'e Itanda n'olusozi lw'e Kagulu nabyo bisobola okuyamba okutumbula ebyobulambuzi.\nOmubaka w'e Bugabula South Henry Maurice Kibalya yategeezezza nti pulogulaamu y'okuyamba Busoga okwekulakulanya efananana n'ezassibwawo okuyamba ebitundu ebirala nga NUSAF eyayamba ab'omu bukiikakkono bwa Uganda n'eya Karamoja Development Programme eyamba ab'e Karamoja .\nOlukung'ana lwa ‘Twegaite' lwatandikibwawo e New Jersey mu Amerika mu 1998 era lutuula omulundi gumu buli myaka ebiri nga lukung'anya Abasoga ababeera mu Amerika ne mikwano gyabwe.\nOlukung'ana luyamba luyambye okussaawo ensimbi ez'abakazi ez'okwewola mu saza ly'e KAGOMA ne luyamba n'okutandikawo emisinde gya ‘source of the Nile. Era luyamba mu kuddaabiriza eddwaliro ly'e Jinja n'okuwayo emmottoka y'okuleeta abalwadde okuva mu bitundu bya Busoga ebitali bimu okubaleeta mu ddwaliro.\nJjaamu akwatiridde nga Pulezidenti Museveni agenda ku kakiiko k'ebyokulonda okwewandiisa\nEby'omubaka Kato Lubwama okulwanira ku ttivi nga bamuyeeya obutamanya Luzungu byongedde okulanda\nMutumbule emizannyo - Ssekandi\nAbavubuka mulwanyise enjala-Kadaga\nSipiika Kadaga azzeemu okukola emirimu gye\nKadaga akunze Abasoga abali ku kyeyo


Ebyafaayo: Okusemberera Katonda Kirungi Gye Ndi | Ogw’Okusoma\nBISOME MU Albanian Amharic Armenian Aymara Azerbaijani Azerbaijani (Cyrillic) Bengali Bicol Bislama Bulgarian Catalan Cebuano Chichewa Chinese (Simplified) Chinese (Traditional) Chitonga (Malawi) Chitumbuka Chuvash Croatian Czech Danish Drehu Dutch Efik English Estonian Fijian Finnish French Georgian German Greek Guarani Gujarati Gun Haitian Creole Hausa Hebrew Hiligaynon Hindi Hiri Motu Hungarian Icelandic Igbo Iloko Indonesian Isoko Italian Japanese Kannada Kazakh Kikamba Kikuyu Kinyarwanda Kirghiz Kiribati Kirundi Kisi Korean Krio Latvian Lhukonzo Lithuanian Lucholi Luganda Lunyankore Luo Luswayiri Luwalabu Macedonian Malagasy Malay Malayalam Marathi Maya Mixe Mongolian Ndebele (Zimbabwe) Nepali Norwegian Oromo Ossetian Pangasinan Papiamento (Aruba) Papiamento (Curaçao) Persian Polish Portuguese Punjabi Quechua (Bolivia) Romanian Russian Samoan Sango Serbian Serbian (Roman) Seychelles Creole Shona Sinhala Slovak Slovenian Solomon Islands Pidgin Spanish Sranantongo Swedish Tagalog Tajiki Tamil Tatar Telugu Thai Tigrinya Tiv Tok Pisin Turkish Turkmen Turkmen (Cyrillic) Tuvaluan Tzotzil Ukrainian Urdu Uzbek Vietnamese Wallisian Waray-Waray Wolaita Yoruba Zapotec (Isthmus)\nOkusemberera Katonda Kirungi Gye Ndi\nBWE nnaweza emyaka mwenda, nnalekera awo okukula. Mu kiseera ekyo nnali mbeera mu Côte d’Ivoire, era kati wayise emyaka 34. Mu kiseera kino ndi wa ffuuti ssatu. Bazadde bange bwe baakiraba nti nnali sikyasobola kuwanvuwa, bankubiriza okuba n’eby’okukola bingi nneme kumalira birowoozo byange ku ndabika yange. Nnateekawo akadaala k’ebibala mu maaso g’ennyumba yaffe era ne nfuba okulaba nti kaba kayonjo era nga kategeke bulungi. Ekyo kyasikirizanga nnyo abaguzi.\nKyokka, okukola ennyo tekyamalawo kizibu kyange. Nnali nkyali mumpi nnyo era n’ebintu ebirabika ng’ebyangu ennyo byankaluubiriranga okukola. Nnali ndaba nga kumpi buli kimu baakikolera bantu abankubisaamu obuwanvu emirundi ebiri. Nnawuliranga bubi, naye ekyo kyakyuka bwe nnali wa myaka 14.\nLumu abakyala babiri Abajulirwa ba Yakuwa bajja okugula ebibala, era ne batandika okunjigiriza Bayibuli. Nnakiraba nti okumanya ebikwata ku Yakuwa n’ebigendererwa bye kikulu nnyo okusinga endabika yange. Ekyo kyannyamba nnyo. Nnayagala nnyo ebigambo ebiri mu Zabbuli 73:28. Ekitundu ekisooka eky’olunyiriri olwo kigamba nti: “Kirungi nze nsemberere Katonda.”\nOluvannyuma twasengukira mu Burkina Faso, era obulamu bwange bwakyuka nnyo. Bwe twali tukyabeera mu Côte d’Ivoire, abantu baali bamanyidde okundaba ku kadaala kange ak’ebibala. Naye kati eno gye twali tuzze abantu baali tebammanyidde era bangi bantunuuliranga beewuunya. Ekyo kyanviirako obutava mu nnyumba okumala ekiseera. Kyokka oluvannyuma nnajjukira engeri okusemberera Yakuwa gye kwali okulungi gye ndi. Nnawandiikira ofiisi y’ettabi ey’Abajulirwa ba Yakuwa era ne bansindikira omuntu okunkyalira. Bansindikira omuminsani ayitibwa Nani eyajjiranga ku kapikipiki okunsomesa Bayibuli.\nEnguudo ez’ettaka ez’omu kitundu kyaffe zaali ziseerera, era enkuba bwe yatonnyanga zaabangamu ebisooto. Emirundi mingi kapikipiki ka Nani kaamukubanga ebigwo ng’ajja okusoma nange, naye teyalekulira. Ekiseera kyatuuka n’aŋŋamba nti yali ayagala kuntwalanga mu nkuŋŋaana. Ekyo kyali kitegeeza nti nnalina okutandika okuvanga mu nnyumba n’okugumira eky’abantu okuntunuulira ng’ekyerolerwa. Okugatta ku ekyo, okugenderanga ku kapikipiki ka Nani mu nkuŋŋaana kyandibadde kyongera ku buzito bwe keetikkanga, kyokka ng’ate ne bwe yabanga akatuddeko bw’omu kaabanga kazibu okuvuga. Wadde kyali kityo, nnakiriza okugendanga naye oluvannyuma lw’okufumiitiriza ku kitundu eky’okubiri eky’ekyawandiikibwa kyange kye njagala ennyo. Kigamba nti: “Mukama Katonda mmufudde ekiddukiro kyange.”\nOluusi nze ne Nani twagwanga mu bisooto, naye olw’okuba twali twagala nnyo enkuŋŋaana ekyo tetwakifangako. Nga waaliwo enjawulo ya maanyi wakati w’abantu be twasanganga mu Kizimbe ky’Obwakabaka abaatusanyukiranga, n’abo be twayitangako mu kkubo nga batutunuulira ng’ekyerolerwa! Oluvannyuma lw’emyezi mwenda nnabatizibwa.\nEkitundu eky’okusatu eky’ekyawandiikibwa kye njagala ennyo kigamba nti: “Ndyoke njogere ku bikolwa byo byonna.” Nnali nkimanyi nti nnandyolekaganye n’okusoomooza kungi nga mbuulira. Ku mulundi gwe nnasooka okubuulira nnyumba ku nnyumba, abaana n’abantu abakulu bantunuulira nnyo, bangoberera, era ne bageegeenya n’engeri gye nnali ntambulamu. Ekyo kyampisa bubi nnyo, naye saalekulira kubanga nnali nkimanyi nti abantu abo baali beetaaga nnyo ensi empya nga nange bwe njeetaaga.\nOkusobola okukendeeza ku buzibu bwe nnali njolekagana nabwo mu kubuulira, nnafuna akagaali ak’emipiira esatu. Oyo gwe nnabanga nkoze naye yansindikangako, era bwe twatuukanga ku kaserengeto ng’abuukira akagaali nga tugenda. Omulimu gw’okubuulira mu kusooka ogwansoomooza kati gwali gundeetera essanyu eritagambika. Bwe kityo mu 1998 nnatandika okuweereza nga payoniya owa bulijjo.\nNnayigiriza abantu bangi Bayibuli, era bana ku bo baabatizibwa. Ekintu ekirala ekyandeetera essanyu kye ky’okuba nti omu ku baganda bange naye yakkiriza amazima! Okumanya ku ngeri abalala gye baali bakulaakulanamu nakyo kyanzizangamu nnyo amaanyi. Lumu bwe nnali omulwadde, nnafuna ebbaluwa okuva mu Côte d’Ivoire. Waliwo omuvubuka eyali asoma ku yunivasite mu Burkina Faso gwe nnatandika okuyigiriza Bayibuli ku mulundi ogusooka era oluvannyuma ne mmukwasa ow’oluganda omu. Oluvannyuma omuvubuka oyo yagenda mu Côte d’Ivoire. Nga kyandeetera essanyu lingi okukimanya nti yali afuuse omubuulizi atali mubatize!\nKati nneeyimirizaawo ntya? Ekibiina ekimu ekiyamba abantu abaliko obulemu kyasalawo okunjigiriza okutunga. Omu ku basomesa yeetegereza engeri gye nnali nkolamu emirimu gyange n’agamba nti: “Ka tukuyigirize okukola ssabbuuni.” Bwe batyo, banjigiriza okukola ssabbuuni. Kati nkola ssabbuuni era mmukolera waka. Abantu baagala nnyo ssabbuuni wange era bakubiriza n’abalala okumugula. Ssabbuuni oyo mmutuusa ku bantu nga nkozesa kapikipiki kange ak’emipiira esatu.\nEky’ennaku kiri nti, mu 2004 obulumi obwali buva ku nkizi bweyongera nnyo ne kiba nti nnakiraba nti kyali kinneetaagisa okulekera awo okuweereza nga payoniya. Wadde kiri kityo, nkyeyongera okubuulira n’obunyiikivu.\nAbantu bangi bammanyi ng’omuntu omusanyufu. Ndi musanyufu nnyo kubanga okusemberera Katonda kirungi gye ndi.—Byayogerwa Sarah Maiga.


Bukedde Online - Ffaayo ku bintu omwana by'atwala ku ssomero\nFfaayo ku bintu omwana by'atwala ku ssomero\nEnsobi 10 abazadde ze bakola ne zikosa oku...\nFfaayo ku bintu omwana by’atwala ku ssomero\nOmuzadde ng’akebera kkeesi ya muwala we.\nBULI muzadde mu kiseera kino ali mu keetaalo ka kugula bintu omwana we by'atwala ku ssomero. Akamu ku kaseera akanyuvu buli muyizi k'asinga okwesunga ng'essomero lituuse ke k'okugula by'atwala ku ssomero anti bangi baweebwa akakisa okukola olukalala lwa buli kye beetaaga kasita kiba nga tekikontana na mateeka ga ssomero.\nWadde ng'omuyizi aba yeetaaga ebyokukozesa ng'addayo ku ssomero, omuli ebitabo, ekkalaamu, ebyokulya ne kalonda omulala, buvunaanyibwa bwa muzadde okulaba nti ebintu by'atwala ku ssomero tebikontana na mateeka ga ssomero era tebiimuggye ku mulamwa gwa kusoma okugeza nga essimu, leediyo, matatu, engoye ezeesitazza n'ebyokula ebingi.\nMu ngeri eno omuzadde kimukakatako okutunula mu lukalala lw'omwana nga tannamuwa nsimbi kugenda kubigula okwewala okugula enkumuliitu y'ebintu eteetaagisa n'ebyo ebikontana n'amateeka g'essomero.\nNg'oggyeeko omuzadde, n'amasomero gavunaanyizibwa kinene mu kuziyiza abayizi okuleeta ebintu biteetaagisa era agamu gassaawo n'amateeka ku biki ebitalina kuleetebwa kw'ossa n'obungi obwetaagisa.\nAgamu gamanyi okubagaana okujja n'ekintu kyonna wabulabasasula ku ssomero olwo ne liwa omuyizi buli ky'aba yeetaaze omuli ebitabo, ekkalaamu, engoye n'ebyokulya. Kino kiyamba abayizi okubeera ekyenkanyi nga tewali asukkulumye ku munne.\nEBIZIBU BY'OMWANA OKWEGULIRA BY'ATWALA\n1 Omuyizi ayinza okuva ku mulamwa gw'okusoma. Abayizi balina omuze gw'okukukusa ebintu ebitakkirizibwa ku masomero nga ssinga omuzadde aba tafuddeeyo kwekebejja mwana by'aba atutte, ayinza okutwala ebintu ebigenda okumuggya ku mulamwa gw'okusoma. 2 Okuzaalira bayizi banne emize omuli okubba kubanga abayizi abamu tebaleeta bintu biwera olw'obufunda bw'ensawo y'abazadde.\n3 Okugobwa ku masomero, Amasomera agasinga gaba n'amateeka amakakali era bassawo n'ebibonerezo ebikambwe eri omuyizi aba agamenye. Omuzadde alagajjalira omuyizi n'atwala ekintu ku ssomero ekimenya amateeka y'oyo gw'osanga nga buli mwaka aba anoonya ssomero ppya gy'atwala omwana we.\n4 Abaana abamu bwe baweebwa ebbeetu okwegulira ebintu, weesanga ng'aguze ebyokulya bingi ne balemwa n'okulya emmere ku ssomero kubanga baba n'ebyokulya bingi.\n5 Abayizi abamu olw'okwegulira ebintu ebingi, batuuka n'okulengezza abasomesa ne bayizi banne olw'okuba balina ssente nnyingi.\nJuliet Nabasenye e Ndejje. Kituufu okuleka omwana wo okwekolera olukala lw'ebintu bye yeetaaga ng'adda ku ssomero wabula tuula naye oluvannyuma muluyitemu era bw'oba olina ensonga lwaki olina ky'oggyako oba ky'okendeeza munnyonnyole kimuyambe okukula ng'amanyi nti wadde ssente weeri erina kukozesebwa we yeetaagisa. Ne bwe kiba kivudde ku nsimbi butabaawo, mubuulire akule ng'asobola okutambula n'embeera yonna ebaawo.\nHadijah Namutebi e Makindye. Abaana bange mbawa ebbeetu ne beewandiikira bye beetaaga, kyokka bwe bamala mbiyitamu okukakasa nti batwala ebyo byokka ebikkirizibwa ku ssomero era bwe nsangako ekiteetaagisa nkiggyako.\nWabula omuzadde mu kifo ky'okupokera omwana ebintu ebingi yandibadde amuwa akasente akawerako kuba oluusi amasomero gamanyi okutusasuza ensimbi balabirire abaana baffe kyokka ne batakituukiriza.\nABAYIZI BYE BAGAMBA Abudul Hakim Walonza P6; Maama y'antegekera buli kimu kyemba ntwala ku ssomero era sikisangamu buzibu bwonna kuba angulira buli kye neetaaga wabula agoberera mateeka g'essomero.\nIsaac Nelly Bwanika S.3; Nze neekolera olukalala lw'ebintu bye ntwala ku ssomero kyokka oluvannyuma nduwa maama n'aluyitamu wabula emirundi egisinga aluzza alina by'asazizzaamu. Takikola lwakuba mba sibyetaaga wabula ahhamba kiva ku nsimbi eziba zitamusobozesa kumpa buli kye neetaaga.\nTonny Muwemba S6: Nze nkoma ku kukola lukalala olwo maama n'abingulira kyokka olw'okuba mmanyi ensawo ye kw'ossa n'amateeka g'essomero, simala gateekako buli kye mpulira wabula ebyo ebikulu era ebikkirizibwa ku ssomero.\nPrecious Kobusingye S6: Nze saagala kwetikka ate sirina ngeri gye nnyinza kubikuuma butabibba nga ntuuse ku ssomero. Muzadde wange asinga kumpa ssente nze ne nsalawo oba ngula kyokka sisobola kuva waka nga takebedde nsawo yange okumanya bye ntutte.\nAngella Akello S6: Bazadde bange bantwala ng'omuntu omukulu era siyinza kutwala bikontana na mateeka ga ssomero. Ngula ebyo ebisaanidde\nAbasiraamu balumbye poliisi lwa balokole abavuvuma olutatadde\nKabaka atongozza bulungibwansi e Kyaggwe\nEbintu 7 ebiyinza okukuwa amakungula amalungi


Bukedde Online - Katikkiro akubirizza abalimi abato okulabira ku bayitimuse\nKatikkiro akubirizza abalimi abato okulabira ku bayitimuse\nEyakulidde abaatemye abantue Mpigi bamukutte\nSirina musango, baagala kuntulugunya - Bes...\nKatikkiro nga bamulaga emmwaanyi\nKATIKKIRO Charles Peter Mayiga akubirizza abalimi bulijjo okuyigiranga ku bannaabwe abasingako okusobola okulinyisa omutindo gwebyo bye balima.\nBino Mayiga abyogedde alambula balimi mu ssaza ly’e Bulemeezi gye buvuddeko wamu n’okutongoza okusimba emmwaanyi okwomuggundu mu kitundu kino ekitwalira Disitulikiti okuli Nakaseke ne Luweero.\nMayiga agambye nti “ Musaanye okuyigira ku bannaamwe abasobodde okuyitimuka mu bulimi ate si kubatwatira buggya kyokka n’abayitimuse basaanye okugabana amagezi g’ebyobulimi n’abalala era temutya nti bwobulira ku munno enkola entuufu nti onalekeerawo okulima.”\nNg’akulembeddwa omwami w’essaza lino, Kang'aawo Freddie Ntege Ssekamere, Katikkiro alambudde abalimi okuli Steven Kizza e Kapeke nga wano alambudde emmwaanyi n’okusimba endala, ewa Lukooyamuntu e Nsanvu- Kasana, Kiwoko nga wano yasigudde emmwaanyi eziririddwa akawuka ssaako neewa George William Kiryowa e Kisoga byonna nga bisangibwa ku ggombolola y’e Kikamulo mu disitulikiti y’e Nakaseke.\nYawerekeddwako Minisita w’ettaka, Obulimi n’Obutonde bwensi, Ying. Martin Kasekende n’Omumyuka we Hajj Hamis Kakomo nga bano balaze obwetegefu bw’ekitongole kyabwe okutumbula obulimi nga bakulembeza ebirime bina okuli emmwaanyi, ebitooke,mawogo ne Lumonde.\nOkusinziira ku Badru Sserwadda nga y’akulira ekitongole ky’Obwakabaka ekitumbula Obulimi n’embeera z’abantu ekya BUCADEF, bagenderera okulaba ng’essaza ly’e Bulemeezi lisimba emmwanyi ezisukka akakadde ng’emu kun kola y’Obwakabaka okugaggawaza abantu.\nSserwadda yagambye nti “ Enkola eyitibwa EMMWAANYI TERIMBA yatongozebwa Katikkiro nga twagala abalimi mu sizoni eno esoose mu mwaka guno okusimba emmwaanyi obukadde butaano era buli alina wasobola okuteeka emmwaanyi, atuukirire ekitongole kino.”\nKangaawo yakunze abantu mu ssaza lino okwenyigira mu nkola eno era naasaba abaami okuyigiriza n’okujjumbiza abantu okunyikirira obulimi bw’emmwanyi saako n’emmere.\nAbakulembeze mu kitundu kino okwabadde Ababaka ba Palamenti Syda Bbumba ne Sarah Najjuma, Ssentebe wa LC3- Kikamulo James Ssenteza, Omwami w’eggombolola eno Nkalubo Muloddokayi, Allan Mayanja Sipiika w’olukiiko lw’Abavubuka mu Buganda n’abalala betabye mu nteekateeka eno.\nEbbula ly'amazzi lisattiza ab'e Lwengo\nYiino Pulogulaamu y'amatikkira ga Ssabasajja e Butambala mu bujjuvu\nTusaba bannaddiini, Katikkiro Mayiga babatabaganye ne Lutaaya - Musa Kavuma\nGolden bandi ne De Nu Eagles bali ku minzaani


Bukedde Online - Ekibiina ekigatta bannannyini mawoteeri kivuddeyo ku bye bbibiro lya Murchion Falls\nSuzan Muhwezi akulira ekibiina kino ng'annyonnyola\nEKIBIINA ekigatta bannannyini mawoteeri mu ggwanga ekya Uganda Hotel Owners Association (UHOA) kivuddeyo ku bigambibwa nti Gavumenti eyagala kusanyaawo ebiyiriro bya Murchasion Falls batekewo ebbibiro lya masannyalaze.\nBano abakungaanidde ku Woteeri Africana nga bakuliddwamu Ssentebe w'ekibiina Suzan Muhwezi bategeezezza nti Gavumenti essaana ejjukira ebiyiriro bino kikwata kyakubiri mu Afrika yo okufuna abalambuzi so bwebivaawo Uganda ebeera efiirwa eky'obugagga ekyamaanyi.\nMuhwezi yayongeddeko nti mu Uganda eby'obulambuzi bisaale nnyo mu kuyingiza omusolo so byebasanyaawo ebiyiriro bino babeera basala ku nyingiza ya ggwanga ate ng'omusolo gwetaaga okusobola okutuukiriza embalirira eyakasomebwa.\nYe omumyuka w'ekibiina kino ategeezezza nti baakoze okunoonyereza okulaga nti Uganda erina amasannyalaze agawera so tewali nsonga etekesaawo bbibiro lya masannyalaze ddala era ne bweba weeri Govumenti esaana erowooze ku bifo ebirala so si kukyankalanya butonde bw'ensi.\nOno agambye nti bagenda kulwana okufiirawo okulaba nti Murchasion Falls esigalawo ne bwekiba kyetaagisa kufuna buyambi mu mawanga malala Uganda g'ekolagana nago .''Twamaze dda okuwandiikira kampani etegeka okukola ebbibiro lya masannyalaze mu kifo awali Murchasion Falls kuba twawulidde nti eva South Afrika era ne twabawadde ensonga lwaki twagala ebiyiriro bino bisigalawo''Byamukama bweyategeezezza.\nAte omu ku balina woteeri mu ggwanga Haruna Kalule Kibirige (BMK) era nga ye nnannyini Hotel Africana ategeezezza nti Gavumenti esolooza omusolo mungi ku mawoteeri kyokka ebiyiriro ebyo kyekimu ku bireeta abalambuzi abasula mu mawoteeri ne baleeta omusolo.\nGavumenti bwejjawo Murchasion Falls Uganda eba efiirwa obukadde 500 ate ng'embalirira yeyongedde kwambuka , Kalule bweyategeezezza.\nFFe twagala Gavumenti ekkirize tutuule ku mmeeza emu tuteese tulabe eky'okukola okusinga okusanyaawo obutonde kuba tosobola kukola kintu bwekityo nga tosoose kwebuuza ku bantu.


Bukedde Online - Yiga â€˜okubalaâ€™ takisi\nYiga â€˜okubalaâ€™ takisi\nWeegulire Toyota Raum owone ennaku ya Kikumi\nAdded 23rd March 2011\nKyokkaÂ oluusi nâ€™abavuga takisi nabo ssente zibula, si lwakuba ku luguudo teziriiko naye lwakuba tebamanyi kubala takisi!\nOkubala takisi kigambo kiri mu lulimi â€˜lutakisiâ€™ ekitegeeza okugiyiiyiza nâ€™ekola ssente. Mu uganda mulimu emmotoka ezisoba mu mitwalo 60, ku zino kumpi emitwalo 15 zi\nOkubala takisi kigambo kiri mu lulimi â€˜lutakisiâ€™ ekitegeeza okugiyiiyiza nâ€™ekola ssente. Mu uganda mulimu emmotoka ezisoba mu mitwalo 60, ku zino kumpi emitwalo 15 zikola takisi. Oyinza otya okukola ssente wakati mu mujjuzo gwa takisi ennyingi ngâ€™ebijanjaalo?\nTebyewuunyisa nti bangi ku baddereeva ba takisi eddiini bagisoma misana, akawungeezi basula mu masabo era mu takisi ezisinga ensiriba mweziri!\nJohn Kitasimbwa, omugagga wâ€™e Gayaaza alina takisi ezisukkaÂ mu 5. Akunnyonnyola engeri gye bakola mu takisi ssente nâ€™osigala nga tomanyi na muntu alina diguli ttaano mu nju:\nâ€œOkufuna mu takisi ssente gaba magezi, si ddogo ngâ€™abasinga bwe bakirowooza.\nBwâ€™okeera ku makya nâ€™ogulaÂ Kigege empya eyâ€™obukadde 30, tomala biseera kugula nnamba mu ppaaka naddala ngâ€™ovugira mu Kampala. Aba UTODA bajja kukunyuunyunta naawe osiime!\nEkitono ennyo, takisi yâ€™omu ppaaka ngâ€™ekola mu kibuga mwokka, olunaku Utoda egisoloozaako ezitakka wansi wa 25,000/- nga tekuli liisiti.\nAte avuga ekkuboÂ nga yeetooloola Ntinda, Mulago ne Constitutional Square nâ€™enguudo endala,Â aba Utoda bayinza okumufunako 12,000/- olunaku anti yo etikkira mu bifo oluusi ebimu nga tekuli amuggyeeko wadde 100/-.\nOkugula ennambaÂ ya takisi mu ppaaka zitandiikira ku 1,000,000/- okutuuka ku 1,500,000/-. Ate avuga ekkubo tolina gwâ€™osasula, okuggyako okulindirira okuwa aba Utoda ku makubo ssente entonotono neÂ poliisi yâ€™ebiduuka ngâ€™okoze ensobi.\nMmotoka giteeke mu yinsuwa eyâ€™ebigwa bitalaze byonna eyitiibwa â€œComprehensiveÂ Insuranceâ€. Ekika kya yinsuwa eno oba ogemye buli kabenje akagituukako gamba omuliro, akabenje oba ababbi. Mmotoka eyâ€™obukadde 30, omwaka yinsuwa ekutwalako 1,900,000/- zokka ate nga bwâ€™egwa ku kabenje bagikuddizaawo okusinziira ku mbeera gyâ€™ebaddemu.\nTakisi giwe ddereeva alina ebisaanyizo byonna , nayo ogiteekeko emisolo gyonna, emipiira ogikole ne saaviisi olwo olemese nâ€™omuserikale wa tulafiki okukulyako ssente ezâ€™obwereere nga talina we yeesonseza.\nKino kijja kuyamba ggwe nnannyini yo okufuna ssente zo 60,000/- eza buli lunaku ngâ€™ekola mu kibuga ate abakola Kampala- Arua ajja kukuwaÂ 100,000/- buli lunaku.\nWabula ate ggwe nannyini yo bwâ€™oba ggwe ogyekwatiddemuÂ osobola okufuna wakati wa 150,000/- ne 200,000/- olunaku singa buli kimu ekigyetaagisa kibaako.\nSasula aba Multiplex mu budde bwâ€™oba okolera mu kibuga weewonye ate ddereeva okugamba nti takisi bagisibyeko ekyuma.\nTakisi giteekemu emitto eginyirira buli musaabaze agirinyamu atuulemu nâ€™omutima gumu.\nGyoze buli lunaku, omusaabaze agirengerere eri awalirizibwe okugirinnyamu.\nNgâ€™ekola mu kyalo\nEzikola mu byalo ddereeva mugambe ayogere bulungi nâ€™abasaabaze era bonna abatwale nti be bamuli waggulu . Abuzaako 100/- tomusikambula kuba enkya yâ€™ajja okulinnya takisi yo ngâ€™ate ssente ziwera ate ngâ€™alinnye ayagala.\nGgwe omuvubuka eyaakafuna omulimu manya ntiÂ ssente ze babawola okwekulaakulanya zisaana kugulamu bintu nga takisi mu kifo kyâ€™okugula mmotoka yâ€™obuyonjjo.\nKatugambe olina Kibina empya, buli lunaku ogivuga okujja mu kibuga nâ€™oddayo omwezi mulamba buli lunaku oyinza okuba okozesa liita 3 ezâ€™amafuta. Kitegeeza nti 3500 x 3 = 10,500/- xÂ 30 = 315,000/-. Kuno gattako gâ€™okozesa mu kukyakalamu nâ€™ebintu ebirala, omwezi zonna awamu 500,000/.\nBwâ€™ogattako saaviisi yaayo buli wiiki ngâ€™ekyali nnamu 50,000/-, okugyoza buli luvannyuma lwa nnaku bbiri omwezi 15,000/-, ekifo wâ€™esula 3000/- buli lunaku 3000/- x 30 = 90,000/- , wâ€™ogisimba ku mulimu omwezi ekitono 40,000/- omwezi nâ€™ebirala, okumaliriza ngâ€™omwezi osaasaanyiza emitwalo nga 70 ngâ€™ate tolina kyâ€™ogiggyeemu wabula ngâ€™ate takisi omwezi nga wagiwa ddereeva aleeta 1,800,000/-.\nKabaka agenda Kyaggwe\nPoliisi ezzeemu n'ekwata eyali omubalirizi w'ebitabo e Lwengo\nOmubaka Mpuuga atabuse ne Jude Mbabaali\nBbaala ya Rubereto emulemeredde oba anoonya kifo kirala?


Bukedde Online - Kabaka ayozaayozezza Abasiraamu okutuuka ku Eid\nKabaka ayozaayozezza Abasiraamu okutuuka ku Eid\nPoliisi gye yakubye essasi e Mityana alese...\nAmagye geetonze olw'okukuba abaamawulire...\nSsaabasajja Kabaka wa Buganda\nSSAABASAJJA aweerezza Abasiraamu obubak bwa Iddi.\nMu bubaka bwe Kabaka Ronald Muwenda Mutebi II agambye nti Idd wetuukidde nga waliwo obwetaavu bw’okwegatta kwa Bannayuganda babeere bumu okusobola okwanganga eddimu eriboolekedde ery’okulwanyisa obwavu,obulyake n’okwerowoozaako ffekka.\nBino biri mu bubaka bwe bweyabadde akulisa Abayisiramu okutuuka ku lunaku lwa Idd ey’okusala ebisolo bweyafulumizza olunaku lw’eggulo n'alaga obwetaavu bw’abantu okubeera obumu n’okukola okulaba nga Buganda edda ku ntikko.\n“Tuyozaayoza abantu baffe Abayisiramu okutuuka ku IDD Adhuha. Obusiramu webutukidde ku lunaku luno olw’ekitiibwa nga wakyaliwo obwetaavu bungi okwegatta era n’okukola ennyo okulaba nga tuzza Buganda ku ntikko,” Obubaka bwa Kabaka bwebwatandise.\nYayongedde nagamba nti “Mukwebaza Allah olwa Idd Adhuha tumusaba aleete mu mitima gyaffe obuntubulamu n’okulumirwa bantu bannaffe. Bino byebijja okututuusa ku kuba obumu ku ddimu eritwolekedde ffenna nga Bannayuganda mu kulwanyisa obwavu, obulyake, endwadde,obutamanya n’okwerowoozako ffeka.”\nYakutidde Abayisiramu bonna okugenda mu maaso n’okweyisa obulungi ate n’okubeera abakozi okukulaakulanya eggwanga lyabwe n’ensi yaabwe.\nObubaka bwa Kabaka buno webujjidde ng’eggwanga liri mu katuubagiro k’ebyobufuzi akaviriddeko okwekalakaasa kw’abantu mu bitundu eby’enjawulo oluvanyuma lwa Gavumenti okukwata n’okuggalira Bannabyabufuzi abali ku ludda olugivuganya.\nMu bubaka bwe bweyakutira Obuganda ku mukolo gwa Jubireewo yalagira abantu be okwewala omululu kubanga guno gwonoonye eggwanga mu buli kintu era naakubiriza abantu be okussa essira ku bulimi bw’emmwanyi n’okukola ebibiina by’obwegassi okugoba obwavu.\nTuyozayoza abantu baffe Abayisiramu okutuuka ku IDD Adhuha. Obusiramu webutukidde ku lunaku luno olw’ekitiibwa nga wakyaliwo obwetaavu bungi okwegatta era n’okukola ennyo okulaba nga tuzza Buganda ku ntikko\nMukwebaza Allah olwa Idd Adhuha tumusaba aleete mu mitima gyaffe obuntubulamu n’okulumirwa bantu bannaffe. Bino byebijja okututuusa ku kuba obumu ku ddimu eritwolekedde ffenna nga Bannayuganda mu kulwanyisa obwavu, obulyake, endwadde,obutamanya n’okwerowoozako ffeka.\nNga tumaze olunaku luno twagala mugende mu maaso n’okweyisa obulungi, okubeera abakozi ennyo nga mukulakulanya eggwanga lyammwe n’ensi yammwe.\nAllah abongere emikisa n’obuwanguzi mu byonna byemukola.\nRONALD MUWENDA MUTEBI II KABAKA


UTODA we yava, ani alya mu siteegi z’omu Kampala?\n‘Omwana mbadde mmuwa lindaazi sinnamukwata’ 5 minutes agoOmusuubuzi afeze owa ‘Mobile Money’ 19 hours agoLukululana egudde n'esannyalaza entambula ku Jinja Road 19 hours agoAbantu ne bannabyabufuzi beetemyemu ku kya Pulezidenti okwed... 19 hours agoMalaaya abbye Omudinka doola za Amerika 700 5 minutes agoPaasita asobezza ku mwana ow’emyaka 8 e Mpigi 16 minutes agoEmpagi y'omu Masiro enkulu esimbiddwa e Kasubi 19 hours agoOmwana eyattiddwa ku kkanisa ya Bugembe akwasizza 3 5 minutes agoKabaka alonze Kabineti empya 22 hours agoOmubaka Kasiano awera kukuba Nantaba mu mbuga lwa kalebule 19 hours ago\nUTODA we yava, ani alya mu siteegi z’omu Kampala?Kampala | Sep 06, 2012\nAbaserikale baagufuula mugano. Ppaaka eyaabwe baagiteeka ku luguudo lw’e Nakivubo okuliraana TOTAL.,\nMU Kampala nga mulimu siteegi nnyingi? Ani asalawo ku siteegi zino era ssente ezikung’aanyizibwako ani\nazitwala era azitwala ?\nWadde ekitongole kya KCCA kyaggya ku UTODA obuvunaanyizibwa bw’okuddukanya ppaaka za takisi mu Kampala, abavubuka abaali mu kitongole kino tebatuulidde awo!\nAbamu amaanyi bagatadde mu kussaawo siteegi ez'obuwaze mu buli kafo konna omusobola okusimbwa mmotoka mu Kampala.\nSsente ze basolooza ani azitwala, lwaki abatakisi bakyazisasula? Musa Kakooza, akulira ebyokwerinda ku siteegi ya bodaboda okuliraana essundiro ly'amafuta erya Total ku luguudo lw'e Nakivubo agamba:\nABA UTODA BEEYUBUDDE\nAbavubuka abaali mu UTODA be bavunaanyizibwa ku siteegi zonna eziri mu bifo by’oyinza okuyita ebitakkirizibwamu mmotoka. Era bataddewo siteegi nnyingi mu Kampala.\nEra ne siteegi eno (ku Total) be bagiddukanya.Nnannyinni ssundiro lino agezezzaako okugoba siteegi eno wano kyokka emyaka gyekulungudde ng'alemeseddwa.\nWeewunye ng'ataddemu ne poliisi okujja okugoba abantu abo ne bigaana! Waliwo n'omuserikale eyaleetebwa wano okugoba takisi naye kati alinga eyafuuka owa takisi anti buli lwe batikka babaako kye bamuwa”.\nKu siteegi eno buli mmotoka etikkulirawo esasula 2,000/-. Era siteegi ez'oku luguudo lw'e Nakivubo zikola kinene okuziba ekkubo n'okuleetawo akalippagano.\nAbavubuka ababbi ababeera ku mwala gw'e Nakivubo, bakozesa embeera eno okunyaga ebintu by'abantu naddala obusawo bw'abakyala.\nBusiteegi obw’ekimpatiira buyitiridde mu Kampala. Ku Mini Price (ben Kiwanuka Street), siteegi essibwawo kiro.\nEkozesebwa emmotoka ezidda e Bwaise, Kawempe, Kaleerwe n'ebifo eby'oludda olwo.\nKuliko omuvubuka asolooza ensimbin'omutima gw'oyinza okugamba, ogutasagira mu nnusu nga buli\nmmotoka esasula wakati wa 1,500/- ne 2,000/-.\nEndala ziri bbiri naye ng'abagoba b'emmotoka bagamba nti zino ziriko bannanyinni zo nga kuliko abavubuka ababasololeza ensimbi oluvannyuma ne bagabana.\nSiteegi zino ziri ku Mutaasa Kafeero ne Yamaha Centre. David Ssekigudde, ssentebe wa siteegi ya sipensulo ku Duster Street agamba nti siteegi ez'ekimpatiira bwe ziti zeetaaga okugobwawo kubanga zituukirwako nnyo ab'empisa embi kuba batya okujja ku siteegi ezimanyiddwa.\n" Siteegi ez'ekikula kino zimerukawo lwakuba ku siteegi ezimanyiddwa kubeerako emmotoka nnyingi, abatalina bugumiikiriza, ne batondawo siteegi endala, kyokka zitaataaganya entambula y'ebidduka mu Kampala,” Ssekigudde bwe yagambye.\nOmwogezi wa KCCA, Peter Kauju yagambye nti siteegi ezoogerwako tebazirinaako buvunaanyizibwa era tebamanyi na ssente ezikung’aanyizibwa gye zidda.\n“Ffe kasita batusasula 120,000/- eza buli mwezi nga kiwedde. Ssente zaffe zigenda mu bbanka, abo abasolooza ku siteegi ezo tetubamanyi,” Kauju bwe yagambye.\nEno siteegi eri okumpi ne bbanka enkulu. Bawadeni ba tula\nki bano ( abali mu byeru) be bagiddukanya. Ekif; Dickson Kulumba.\nKU BBANKA ENKULU\nOkuliraana bbanka ya Uganda enkulu, waliwo bawadeni ba tulafi ki abaaliwo ku mulembe gwa UTODA nga n'ensangi zino bakola ku kalippagano k'ebidduka mu kitundu. Bano bakozesa akapande ke baateeka mu kibangirizi awasimbwa.\nSinga emmotoka ebawa ssente olwo ng’akapande bakaggyawo nga bagikkiriza okutikkirawo,\nbw’otobawa ssente bakugobera ddala!\nBakola okuva ku makya okutuusa essaawa kkumi n'emu olw'eggulo ate abalala lwe bajja ne babasikira nabo ne balya.\nBuli mmotoka ejjulira mu kifo erina okusasula 1,500/- Ddereeva ataayagadde kumwatuukkiriza yantegeezezza nti abasajja bano babeera bayiiya bulamu, kye bakola kwe kulaba ng'emmotoka tezijjula mu kifo nga bakkirizaako ezo ensaamusaamu ate ezisasula.\nEkirala bakolagana n'abapoliisi ababeera ku luguudo luno kuba nabo ekikolwa kyabwe bakimanyiiko. Akapande ke bakozesa, kakuuma paakingi ya bbanka enkulu okulaga nti tewali muntu alina kusimbawo mmotoka.\nEmmotoka bw’ejja nga yeetegese okubasasula olwo ng’akapande bakaggyawo. Olunnyuka ng’akapande bakatereka mu geeti ya bbanka enkulu.


Bukedde Online - Abagagga bazinzeeko akabuga ka Ndeeba\nAbagagga bazinzeeko akabuga ka Ndeeba\nOkugenda mu kkanisa eno osooka kulaama!\nBongezza ssente za kasasiro mu Kampala\nEkyali ekibuga ky'abasamize, Ndeeba abagagga bamuzinzeeko ne bamugugumulamu ebizimbe eby’amaanyi ebikyusizza endabika y’ekitundu kino.\nABAGAGGA bazinzeeko ekitundu ky’a Ndeeba ne bagugumula ebizimbe eby’amaanyi ebikyusizza endabika y’ekitundu kino.\nNdeeba muluka ogusangibwa mu munisipaali y’e Lubaga nga gukolebwa zooni 15 okuli: Betania, Kidomoole, Kasumba, Nsiike I, Nsiike II, Wilson, Kajubi, Mpomba, Central, Mutaawe, Spire, Kayanja, Mutebi, Aggrey ne Tomusange.\nIbrahim Nsubuga akulira ebyokwerinda mu Ndeeba agamba nti ekitundu kino kyatandika okukyuka mu myaka gy’e 90 nga giggwaako, abagagga ab’enjawulo wamu n’abasuubuzi ne batandika okusitula ebizimbe eby’amaanyi.\nEkizimbe kya Viva Hardware mu Ndeeba.\nYategeezezza nti Ndeeba mu kusooka yali amanyiddwa ng’ekitundu omuli abasamize, wabula bano ne baggwaamu ate ne kuddako akatabanguko akaaliwo mu biseera ebyo olw’abasirikale abaavanga mu Lubiri ne babba abantu era bangi baakiddukamu okutuusa lwe waatereera abantu ne batandika okukomawo.\nNsubuga agamba nti abantu baatandika okukoleramu nga basuubula pikipiki ne sipeeya wa mmotoka era emirimu bwe gyatandika okutambula obulungi ne batandika okuzimba ebizimbe eby’amaanyi.\n“Abagagga bano tebawamba ttaka lya muntu yenna wabula bannannyini lyo be batunda nga beeyagalidde ne babasasula ne basenguka,” bwe yategeezezza.\nOkuva abagagga lwe bajja mu Ndeeba bazimbye ebizimbe eby’amaanyi nga kati okuva e Kibuye ku luguudo oludda e Nateete kuliko ebizimbe eby’amaanyi ebisoba mu 30 ebizimbiddwa abantu ab’enjawulo.\nEbimu ku bizimbe ebitunda sipeeya ebiri mu Ndeeba.\n(Ku ddyo) ye BMK omu ku balina ebizimbe mu Ndeeba.\nAbamu ku bagagga abasinze okukyusa Ndeeba n’atuuka waali kati kuliko, BMK, Musa Ssaku owa Masaku, Dodoviko Mwanje ng’ono agambibwa okuba nga yasinze okuzimba ebizimbe mu Mutaawe zooni, Ssaalongo James Mukasa owa Viva general Hard Ware, Mamba, Sam Kyalema, George Batte owa Martin Motel, Ali Ssenjala ow’omu Mpomba, Mansoor Matovu Yanga, Godfrey Kirumira, Moses Kalungi n’abalala bangi.\nOkumanya Ndeeba akyuse nnyo ekitundu ekimu olwali olusaalu kati tokyasobola kululaba anti abantu bazimbyeyo.Abagagga bagunze ebitundu omuli Mutaawe Zooni mu Nsiike I ne Nsiike II.\nHajati Zamu Namakula akulira akakiiko k’ebyenkulaakulana mu Ndeeba ka Parish Development Committee agamba nti enkulaakulana ezze naye bakyabulamu ebintu bingi.\nGodfrey Kirumira ne Moses Kalungi abamu ku\nbagagga abalina ebizimbe mu Ndeeba.\nAgamba nti Ndeeba yeetaaga ateekebwemu omudumu gwa kazambi omunene kuba ebizimbe ebisinga byazimba ttanka ez’omu ttaka nga bwe zijjula bakaluubirizibwa okufuna we bamuteeka. Omudumu munene bwe gufunibwa ebyobulamu bijja kuba bigonjoddwa.\nYagasseeko nti kyetaagisa KCCA okusitukiramu okuzimba emyala okusobozesa okutwala amazzi naddala omwala omunene okuguyiwa ku Mayanja ku lw’e Masaka n’okuzimba kaabuyonjo ez’olukale kuba omuwendo gw’abantu gususse.\nEmisana Ndeeba abeeramu abantu abasoba mu mitwalo 2 abajja okukoleramu ate abasulamu basoba mu mutwalo ogumu.


Bukedde Online - Bbaasi ya Watoto ekoze akabenje n'erumya abaana 50\nTemuyingiza byabufuzi mu bibiina byammwe...\nBBAASI ya Watoto ebadde ettise abaana abasoba mu 50 nga bagenda okusaba egudde ku kabenje ku luguudo lw’e Masaka abaana 27 ne bamenyeka n’okufuna ebisago ebyamaanyi abalala ne balumizibwa. Bbaasi eno ya baana ab’ekifo ekikuumirwamu abaana abatalina mwasirizi ekya Watoto e Nakirebe mu Mpigi. Ebadde egenda Kampala ku kkanisa ya Watoto ku Lwokuna ku makya mu kkoona ly’e Nsimbi ku lw’e Masaka n’egwa ne yeefuula okukkakkana ng’abaana 27 bamenyese n’okufuna ebisago ebyamaanyi.\nBBAASI ya Watoto ebadde ettise abaana abasoba mu 50 nga bagenda okusaba egudde ku kabenje ku luguudo lw’e Masaka abaana 27 ne bamenyeka n’okufuna ebisago ebyamaanyi abalala ne balumizibwa.\nBbaasi eno ya baana ab’ekifo ekikuumirwamu abaana abatalina mwasirizi ekya Watoto e Nakirebe mu Mpigi. Ebadde egenda Kampala ku kkanisa ya Watoto ku Lwokuna ku makya mu kkoona ly’e Nsimbi ku lw’e Masaka n’egwa ne yeefuula okukkakkana ng’abaana 27 bamenyese n’okufuna ebisago ebyamaanyi.\nBbaasi eno nnamba UAQ 389Z eremeredde ddereeva waayo Emmanuel Sekabira n’atomera omukutu ogutwala mukoka olwo n’egwa ne yeefuula era abaana bonna abaagibaddemu 50 ne bakosebwa.\nNakayima yamenyese omukono ng'ali mu bulumi\nOkusinziira ku batuuze ababaddewo nga bbaasi eno egwa baategeezezza nti, yatagadde n’eva ku ludda kw’erina okubeera n’erumba mmotoka ezibadde ziva e Kampala olwo n’erumba essundiro ly’amafuta erya Gasline olwo n’egwa mu mwalo ne yeefuula.\nPoliisi n’abasawo b’eddwaaliro lya Watoto baaleese ambyulensi ne baggyawo abaalumiziddwa ne batwalibwa mu ddwaaliro lya Baby Watoto Health Centre gye baggyiddwa ne babongerayo ku ddwaaliro lya Case Clinic e Kampala.\nKu baalumiziddwa ennyo kuliko; Catherine Mutesi, Patricia Acen, Mouren Katono, Arthur Mubiru, Christian Ssekaayi, Emma SSekabira, Agatha Mirembe, Cathy Kisakye, Owen Mugisha, Fortunate Namara, Andrew Kimbugwe, Fortunate Namazzi, Godon Otimigugin, Yvonne Nakayima n’abalal.\nOmuduumizi wa poliisi y’ebidduka mu Katonga Angeyo agambye nti akabenje kaavudde ku ddereeva okuvugisa ekimama mu kkoona ng’ate attise nnyo era n’alabula baddereeva okwegendereza ekkoona lino.


Baloopedde Museveni ne Ochora Okoth fayayiro zemisango egivunaanibwa Ssenyonga ezituliddwako – NEWSDAY\nBaloopedde Museveni ne Ochora Okoth fayayiro zemisango egivunaanibwa Ssenyonga ezituliddwako\nSome of the pastors attending the press conference in Kampala November 22, 2021.\nAbamu ku basumba b’abalokole naddala abava mu byalo abeegatira mwoyo gwa ggwanga basabye Pulezidenti Museveni n’akulira poliisi Okoth Ochora okuyingira mu misango gye baawabira omusumba Jackson Ssenyonga owa christian Life Church Bwaise.\nKyokka fatilo ezisinga zibuziddwawo ku poliisi olw’o emisango negyesiba.\n“Tulowooza nti ye kenyini alina engeri gyakwataganamu nabamu ku ba poliisi okugiremesa. Ssenyonga twesanga nti yava ku mulamwa natandika okutufera, okutwawulayawula, okutiisatiisa , okutuwamba n’okutufunirako ssente okuva ewa Pulezidenti Museveni ngamumatiza mbu ffena tuli wansi we ekitali kituufu,” ekiwandiiko ekyaasomeddwa Robert Neereko eri Bannamawulire ku Mande bwe kyategezezza.\nNagattako nri wadde “tetuli nyo babyabufuzi naye tulowooza nti ebimu ku bikolwa bya Ssenyonga byebimu ku byavaako Pulezidenti Museveni ne NRM okukola obubi mu Buganda kubanga abasumba abamu nabagoberezi babwe baali banyiivu ne bataseesaamu”.\nAbasumba bayanjudde emisango musaanvu egivunaanibwa Ssenyonga wabula nga gyesibye nga kuliko.\nAbasumba okuva e Luweero nga bagala poliisi enoonyereze ku Ssenyonga okujja obutereevu oba ngayita mu basajja be ssente ezokusembereza empereza ya wealth creation. Ssenyonga yali abasubiza ebyuma ebikamula ebibala era nebakola ebibiina 10 nga buli kibiina kyasonda emitwalo 60 wabula byakoma awo.\nFayiro yeemu era eriko okwemulugunya olwa Ssenyonga okutegeeza bwagenda okuzimbira abasumba kkanisa ezomulembe mu operation bye bye biwempe mu myaka gye 2000 abasumba mwetwafirizibwa ssente kyokka natatukiriza.\nAbasumba be Busoga mu Disitulikiti ye Kamuli nabo baggulawo omusango ku poliisi e Kamuli nayo ngerimu ebirumira mu Ssenyonga naddala okubafera mu bya bye bye biwempe.\nAbasumba okuva e Lyantonde nabo balina fayiro ku Ssenyonga ku poliisi e Lyantonde.\nE Rakai nayo fayiro ku Ssenyonga bagisaayo ku byokubafera.\nOmusumba Akampulira yawabira Ssenyonga nti yatiisatiisa okumusanyawo era Akampulira atambulira mu kutya.\nSsenyonga agambibwa nti alina abasumba be yawamba ngakozesa musajjawe Wasswa okuva e Butaleja nabatulugunya nokubasibira e Kasangati ku poliisi\n“Ssebo Pulezidenti Museveni ne ssaabapoliisi Me Ochora fayiro ezo zonna twagala zitambule kubanga tulowooza nti nkulu. Bwezinakolwako kinatujjamu okutya nti Ssenyonga atambulira mu luseregende lwa poliisi, abaserikale tabatadde mu ngalo ze” bwe yagambye.\nInside Col Nakalema's State House Anti Corruption Unit


6 (A)Ekibuga Yeriko kyali kigaddwawo ng’enzigi zonna zisibiddwa be gulugulu olw’okutya Abayisirayiri era nga tewali afuluma wadde ayingira. 2 (B)Mukama n’agamba Yoswa nti, “Laba, Yeriko ne kabaka waakyo n’abasajja baamu bakirimaanyi mbawaddeyo mu mukono gwammwe. 3 Basajja bammwe abalwanyi bonna bajja ku kyetooloolanga omulundi gumu buli lunaku okumala ennaku mukaaga. 4 (C)Bakabona musanvu bajja kwambaliranga amakondeere agaakolebwa mu mayembe g’endiga ennume, nga bakulembedde Essanduuko. Ku lunaku olw’omusanvu balyetooloola ekibuga emirundi musanvu nga bwe bafuuwa amakondeere gaabwe. 5 (D)Olunaawulira amakondeere nga gavuga, Abayisirayiri bonna baleekaanire waggulu era amangwago ekisenge kya bbugwe ekyetoolodde kineegonnomola wansi; amangwago Abayisirayiri bonna beefubitike ekibuga.”\n6 Bw’atyo Yoswa mutabani wa Nuuni n’ayita bakabona n’abagamba nti, “Musitule Essanduuko ey’Endagaano ne bakabona musanvu bakulembere Essanduuko ya Mukama nga bambalidde amakondeere musanvu agaakolebwa mu mayembe g’endiga ennume.” 7 (E)N’alagira Abayisirayiri nti, “Mweyongere mu maaso, mwetooloole ekibuga abalina ebyokulwanyisa nga bakulembeddemu Essanduuko ya Mukama.”\n8 Nga Yoswa bwe yabakalaatira, bwe batyo bakabona omusanvu ne bakulemberamu nga bwe bafuuwa amakondeere gaabwe omusanvu ezaakolebwa mu mayembe g’endiga eza sseddume, eno nga Essanduuko ey’Endagaano ya Mukama bw’ebavaako emabega. 9 (F)Abasajja abambalidde ebyokulwanyisa ne bakulemberamu bakabona ab’amakondeere, olwo eggye ery’emabega ne ligoberera Essanduuko ng’eno amakondeere bwe ganyaanyaagira. 10 (G)Awo Yoswa n’alagira Abayisirayiri nti, “Temuleekaana wadde okwogerera waggulu, mutambule kasirise okutuusa ku lunaku olwo lwe ndibalagira.” 11 Bw’etyo Essanduuko ya Mukama ne yeetooloozebwa ekibuga omulundi gumu olunaku olwo, ne beddirayo mu lusiisira lwabwe ne beebaka.\n15 (H)Ku lunaku olw’omusanvu baakeera mu matulutulu ne beetooloola ekibuga nga bulijjo, kyokka olwo lwe lwali olunaku lwokka lwe baakyetooloola emirundi omusanvu. 16 Ku mulundi ogw’omusanvu nga bakabona bamaze okufuuwa amakondeere, Yoswa n’alagira abantu nti, “Muleekaane kubanga Mukama abawadde ekibuga. 17 (I)Era ekibuga n’ebintu byamu byonna bya kuweebwayo eri Mukama bizikirizibwe okuggyako Lakabu yekka malaaya, oyo n’abantu be baanaabeera nabo mu nju ye. Kubanga yakweka abakessi baffe be twasindikayo. 18 (J)Naye mmwe mwekuume ebyo ebiweereddwayo eri Mukama okuzikirizibwa muleme kubitwala kubanga kiyinza okuleetera Abayisirayiri bonna ekikolimo n’okuzikirira. 19 (K)Kyokka ffeeza ne zaabu n’ebintu byonna eby’ekikomo n’eby’ekyuma bitukuvu eri Mukama era byakutereka mu ggwanika lya Mukama.”\n20 (L)Awo Abayisirayiri ne baleekaana nnyo, amakondeere bwe gaavuga. Amangu ennyo ng’amakondeere gakavuga Abayisirayiri ne boogera n’eddoboozi ery’omwanguka, era ekisenge kya bbugwe ekyebunguludde ekibuga Yeriko ne kyegonnomola wansi. Awo ne bayingira ne bakiwamba. 21 (M)Ne bazikiriza byonna ebyakirimu, abasajja n’abakazi, n’abaana abato, n’ente, n’endiga, n’endogoyi ne byonna ne babizikiriza n’ekitala.\n22 (N)Awo Yoswa n’agamba abasajja ababiri abaatumibwa okuketta ensi eri nti, “Mugende muleete malaaya oli n’abantu be bonna baali nabo nga bwe mwamusuubiza.” 23 (O)Bwe batyo abavubuka abo abakessi ne bagenda ne bakola nga bwe baalagirwa, ne baleeta Lakabu malaaya, ne kitaawe, ne nnyina, ne bannyina n’abantu be bonna be yali nabo, ne babateeka ebweru w’olusiisira lw’Abayisirayiri. 24 (P)Awo ne balyoka bookya ekibuga ne bazikiriza byonna ebyakirimu okuggyako ffeeza, zaabu n’ebintu eby’ekikomo n’eby’ekyuma bye baggyamu ne babitereka mu ggwanika ly’omu nnyumba ya Mukama. 25 (Q)Yoswa n’alekawo Lakabu malaaya n’ab’ennyumba ye era Lakabu n’abeera mu Isirayiri n’okutuusa kaakano kubanga yakweka abakessi Yoswa be yatuma okuketta ekibuga Yeriko. 26 (R)Yoswa n’alayira nti,\n27 (S)Bw’atyo Mukama n’abeera ne Yoswa, era ettutumu lya Yoswa ne libuna ensi eyo yonna.


Bukedde Online - Obulwadde bugwiridde Kenzo ne bamuddusa mu ddwaaliro ng'ataawa\nOmugagga Samona alwadde ekigere n’aliyita...\nBayungudde balooya abanaawolereza Museveni...\nKu ssaawa 4:00 mu kiro ekyakeesezza Olwokubiri, Kenzo eyabadde yaakadda mu ggwanga okuva e Kenya olwavudde ku kisaawe e Ntebe yagenze butereevu mu ddwaaliro lya Malcom e Kibuye gye yaweereddwa ekitanda ng’awulira obulwadde bumunnyinnyitidde.\nRema Namakula ng'abudaabuda bba Eddie Kenzo mu ddwaaliro. EKIF: MARTIN NDIJJO\nOmuyimbi Eddy Kenzo (Edirisa Musuza) aweereddwa ekitanda oluvannyuma lw’obulwadde okumugwira ng’agenze okuyimba e Nairobi mu Kenya ekyewanisizza abawagizi be emitima.\nMukyala we, omuyimbi Rema Namakula eyasangiddwa mu ddwaaliro yategeezezza nti Kenzo yabadde teyeewulira bulungi nga tamanyi kimuluma era mu kifo ky’okusooka eka, kwe kusalawo asooke mu ddwaaliro afune ku bujjanjabi kyokka eno abasawo bagenze okumwekebejja ng’atawanyizibwa ‘alusa’ ate ng’alina n’omusujja gw’omu byenda.\nAbasawo baamuwadde amagezi bamuwe ekitanda asobole okufuna obujjanjabi obumala.\nEggulo Rema yategeezezza nti oluvannyuma lw’obujjanjabi n’okumuteekako eccupa z’eddagala n’amazzi, embeera yagenze erongooka era basuubira ekiseera kyonna waakusiibulwa.\nWaliwo omu ku mikwano gya Kenzo eyagambye nti babadde balowooza nti obuzibu buvudde ku Kenzo okumala ebbanga ng’ayimba mu bivvulu eby’okumukumu ate nga tawummula.\nWiiki ewedde Kenzo yagimaze mu bivvulu e Adjumani, Koboko ne Arua gye yavudde okugenda e Kenya.\nObufumbo bwa Kenzo ne Remah buyuuga; Bayisinganya nga ffaaza ayita ku ssabo!


Enguudo e Mukono ziri mu mbeera mbi, Enkuba y'etulemesa Ssentebe Ssenyonga - Watchdog Uganda\nEnguudo e Mukono ziri mu mbeera mbi, Enkuba y’etulemesa Ssentebe Ssenyonga\nENGUUDO mu Disitulikiti ye Mukono ziri mu mbeera mbi ng’entabwe yonna eva ku migga egyawaguzza amazzi ne ganjaala mu kkubo gye buvuddeko ekileseewo okukalubirirwa eri abatambuze n’abaana abagenda ku masomero.\nAmagombolola agasinga okubeera mu mbeera embi mulimu Nakisunga, Kimmenyedde, Ntunda, Nama, Naggojje, Kyampisi, Mpatta, Mpunge, Seeta-Namuganga, Kkoome ne Nakifuma tawuni kkanso.\nMu ggombolola y’e Nakisunga, abaana abakozesa oluguudo oluva e Kayanja okudda e Seeta-Nazigo nga bagenda ku masomero kati batambula olugendo luwanvu. Sylvia Buyinza ow’e Seeta- Nazigo yagambye nti embeera eno esinze kukosa abayizi abasomera ku Kungu-Bahai ng’omugga gwa Ssezibwa gwawaguza amazzi ne ganjaala mu kkubo ng’abayizi babadde tebasobola kugayitamu.\n“Ng’abazadde, twakiraba nga kyabulabe okusindika abaana ku ssomero ng’omugga guyinza okubatwala. Naye kati ng’amazzi bwe gagenze gakendeera, batandise okusoma, kyokka ekizibu enkuba ekyatonnya”, bwe yagambye Bukedde bwe yatuuse mu kifo kino yasanze abayizi ba Kungu-Bahai nga basala mazzi okudda eka naye ng’embeera nzibu n’abamu bakira okusaza bannaabwe amazzi babaweeka ku migongo.\nFatuma Namukose, omu ku bayizi yagambye nti buli nkuba lw’etonnya amazzi ne ganjaala mu luguudo bazadde baabwe nga babagaana okusoma. Namukose yagambye nti wadde ng’amazzi gakendedde, naye okusala omugga balina kusooka kuggyamu ngatto nga n’abamu basomera mu bigere ne nniigiina oba lugabire eziteetaagisa kusooka kuggyamu.\nSentomeri Isaac, omusuubuzi yagambye nti olw’embeera embi mu kiseera kino, bawalirizibwa n’okusula ku mirimu mu kibuga ng’enkuba etonnye olw’okutya amazzi agabeera amangi nga gazibye oluguudo.\nYagambye nti n’ebirime bivundira mu nnimiro kubanga abavuzi ba bodaboda abandibadde babitwala mu katale bagaana nga batya okugwa mu mugga. Yagambye nti mu kiseera kino, bodaboda okuva e Nakisunga okugenda e Seeta-Nazigo ebaggyako 8,000/- nga zibadde 2,000.\nSsentebe wa Disitulikiti ye Mukono Andrew Ssenyonga agamba nti obuzibu bwonna buva ku nkuba etonnya ennaku zino, nga kino kibaberedde kizibu okulima enguudo zino kubanga bwe balima mu biseera bye nkuba ate enguudo zongera kufa.\nYagambye nti bagenda kukola ekisoboka kyonna okulaba nga batindira emigga gino okusobozesa abayizi ababdde batasobola kutuuka ku massomero okugiyitako.\nOP-ED: The Barking Dogs in NGOs should bow their Heads in Shame\nEbola:10 guidelines to Uganda, DRC on how to contain outbreak